Partneri - EuroGel d.o.o\nSvi naši partneri su svetski poznate kompanije u svetu čokolade, poslastičarstva, sladoleda i pekarstva.\nMartin Braun je jedan od najvećih proizvođač sirovina za poslastičarstvo, koji stavlja poseban fokus na kvalitet proizvoda i raznovrsnost. Deo su Oetker Group i poseduju iskustvo od preko 85 godina.\nAgrano se nalazi u sastavu Martin Braun Grupe i specializovani su za proizvodnju sirovina za pekarsku industriju veoma visokog kvaliteta. Posvećeni su inovacijama, prorodnim sastojcima i ekološkoj odgovornosti.\nPoznat po izuzetno kvalitetnim proizvodima za pripremu italijanskog sladoleda, Cresco je velikom brzinom rastao i danas je jedan od vodećih italijanskih proizvođača. Posluje u sastavu Martin Braun Grupe od 1999.\nCapFruit je još jedna kompnaija u sastavu Martin Braun Grupe i specijalizovana je za proizvodnju voćnih pirea, koji se koriste kako za pripremu sladoleda tako i za proizvodnju drugih poslastica.\nChocovic je kompanija koja od 1872. godine proizvodi visoko kvalitetne proizvode kao što su: prava čokolada, čokoladni kremovi i proizvodi od čokolade za profesionalnu upotrebu i Horeca sektor. Kompanija danas posluje u sastavu belgijske Barry Callebaut.\nBarry Callebaut je jedan od najvećih i najpoznatijih proizvođača čokolade i proizvoda od kakaa, izuzetno visokog kvaliteta.\nBarbara Décor je porodična kompanija za proizvodnju čokoladnih dekoracija i jedna od tri najveće kompanije u toj oblasti u Evropi.\nKardasis je jedna od najvećih kompanija u Evropi za proizvodnju dekoracija za torte i kolače. Postoji više od 50 godina i prepoznata je po originalnim dekoracijama za sve prilike.\nNovagel je najveći distributer proizvoda za poslastičarstvo i pekarstvo u Bugarskoj, gde uspešno posluje preko 20 godina.\nVedrenne je francuska kompanija u srcu Burgundije, koja se bavi proizvodnjom bezalkoholnih sirupa od 1923. godine. Izuzetno široka lepeza ukusa, nudi kako klasične, tako i originalne ukuse visokog kvaliteta.\nVortumnus je značajan proizvođač voćnih punjenja, sa visokim procentom voća u sebi, koji se koriste kako u pekarstvu, tako i u poslastičarstvu.


“Milenijumski izazov” pomaže razvoj i realizaciju demokratskih i ekonomskih reformi u siromašnim državama širom svijeta\nJedan broj američkih pravnika, međutim, izražava zabrinutost zbog toga što predsjednikova incijativa, odvlači novac od postojećih američkih programa pomoći.\nDrugi se pak čude zbog čega se novac sa računa “Mijenijumskog izazova” ne troši brže.. Ostrvska afrička država Madagaskar prva je potpisla ugovor sa Milenijumskim izazovom. Tokom naredne četiri godine Madagaskar će na osnovu tog dokumenta od Vašingtona dobiti 111 miliona dolaara za razvohj tržišne ekonomije, utvrđivanja vlasničkih prava i poboljšanja poljoprivredne proizvodnje. Pregovori o sličnim aranžmanima sa Gruzijom, Hondurasom, Nikaragvom i Zelenortskim ostvrima su u toku. Pol Aplegart, izvršni direktor “Milenijumski izazova”je senatskom odboru za odnose inostranstvom ove sedmice rekao kako program koji postoji već dvije godine predstavlja najefikasniji način da se pomogne globalni razvoj.\n“Proces konsultacija o davanju pomoći razlikuje se od države do države. Ni jedan pristup nije identičan, jer zavisi od istorije određene zemlje, njene kulture i običaja”, rekao je Eplgart.\nPredsjednik Buš je predstavio inicijativu 2002. godine, rekavši da je svijetu potreban novi pristup u borbi protiv siromaštva, koji podrazumijeva veću odgovornost i bogatih i siromašnih zemalja. Međutim na računu “Milenijumskog izazova” trenutno se nalaze dvije i po milijarde dolara i Kongres traži objašnjenje za sporost realizacije programa koji je odborio. Među senatorima ima i onih kao što je demokrata Pol Sarbanes, koji se plaši da će se realizacija “Milenijumskog izazova” odvijati na štetu američke državne agencije za međunarodnu pomoć - USAID-a.\n“Uprkos uvjerenjima koja smo dobili, u prijedlogu budžeta za fiskalnu 2006. primijetili smo da se za “Milenijumski izazov” planira drastično veći izdatak- dvostruko više u odnosu na milijardu i po dolara odobrenih prošlogodišnjim budžetom. istovremeno, predsjednik je predložio znatno smanjenje novca za ključne programe USAID-a”, kaže senator Sarbanes, ističući da smanjenja budžetskih sredstava za USAID uključuju i neke od elementarnih programa namjenjenih djeci.\nMeđutim, Pol Eplgart kaže da će su programi “Milenijumskog izazova” i USAID-a komplementarni. Po njegovim riječima inicijativa pomaže dogoročne političke i ekonosmke reforme u zemljama u razvoju, u skladu sa ciljevima američke inostrane politike.\n“Postoji istinska potreba, da se shvati da pomoć u razvoju nije jedina projekcija vrijednosti američkog društva: To je važno i za nacionalnu bezbjedost SAD i, u osnovi, predstavlja ono nešto Amerikanci žele da čine”, rekao je Eplgart.\nI odbor za međunarodne odnose Predstavničkog doma takođe je razmatrao efikasnost “Milenijumskog izazova”..


Zbog ove izjave su svi kritikovali Žana Toda - Sportske.net\nZbog ove izjave su svi kritikovali Žana Toda\nVozači Formule 1 će pre današnje trke za Veliku nagradu Brazila u Sao Paulu, kada budu predstavljani navijačima, nositi crni flor u znak poštovanja prema žrtvama terorističkih napada u Parizu, u kojima je ubijeno 129 ljudi a više od 350 ranjeno.\nHamilton: "Pobeda u Brazilu u čast Ajrtona Sene"Ode Suzi iz Formule 1!F1 - Rozberg pobedio šampiona!F1 - Rozbergu pol pozicija u MeksikuMaks Verštapen najbrži na prvom treningu u Meksiku\nNa krilo autobusa, koji po običaju pre svake trke vozi vozače oko staze, biće stavljena francuska zastava sa crnim florom, rekao je danas predsednik Međunarodne automobilske federacije (FIA), Francuz Žan Tod.\nMeđutim, planirani minut ćutanja biće posvećen žrtvama saobraćajnih nesreća, pošto se danas obeležava Svetski dan sećanja na žrtve saobraćajnih nesreća.\nToda su mnogi kritikovali zbog sinoćnje izjave oko dešavanja u Parizu.\n"Možete da patite samo kada vidite takvu dramu, možete samo da razmišljate o žrtvama i nadate se da se tako nešto nikada neće dogoditi. Već smo planirali da uradimo nešto i obeležimo Svetski dan sećanja na žrtve saobraćajnih nesreća. Svakodnevno 3.500 ljudi pogine na putevima, a to je 30 puta više od broja poginulih u napadima u Parizu", rekao je Tod.\nJedini francuski vozač u današnjoj trci, Roman Grožan iz Lotusa, rekao je da će on održati minut ćutanja za žrtve u Parizu.\n"Kao Francuz, ako bude minuta ćutanja, ja ću ga održati za ljude u Parizu koji su bili napadnuti", rekao je Grožan.\nNa bolidima Lotusa biće zalepljenje nalepnice "Molitva za Pariz".\nPretposlednja trka u šampionatu Formule 1 za Veliku nagradu Brazila počeće u 17 časova u Sao Paulu.


Premijer liga: ima li nade za Arsenal? - Meridianbet Vesti\nEngleska Author:\tBudimir Svilar - 21/05/2017\nJedan od najzanimljivijih susreta u poslednjem kolu Premijer lige je svakako okršaj na Emiratima gde Arsenal dočekuje Everton sa imperativom pobede!\nUostalom, jedino tri boda Tobdžijama donose produžetak nade da bi sledeće sezone ipak mogli da se nađu u Ligi šampiona iz koje nisu izostali još od sezone 1998/99, što je rekord za klubove sa ostrva, a od čega je bolji samo Real iz Madrida!\nIako je Arsenal pobedio u sedam od poslednjih osam utakmica u svim takmičenjima, i dalje se čuju zahtevi za njegovim odlaskom, ali će odluka o tome ipak sačekati još neko vreme, jer Tobdžije očekuje i finale FA kupa sa šampionom Čelsijem.\nSvejedno, ako Liverpul savlada Midlzbro, onda postaje nevažno u takmičarskom smislu šta će se dogoditi na Emiratima, ali je zanimljivo da će Arsenal u slučaju pobede imati 75 bodova, što bi bilo 4 više nego prethodne sezone kada je ekipa završila iza Lestera.\nOkslejd Čemberlen neće igrati zbog povrede, dok su pod znakom pitanja Koščelni i Remzi. Napad će predvoditi Sančez, ali se još ne zna da li će mu najbliži pomagač biti Žiru ili Velbek.\nEverton je osigurao Ligu Evrope, odnosno kvalifikacije za istu, ali forma ekipe koju vodi Ronald Kuman, nikako ne može da prođe kao zadovoljavajuća. Doduše, Holanđanin je u svojoj prvoj godini na klupi Karamela ostvario veli bodovni napredak u odnosu na prethodne dve sezone, ali je plasman među šest najboljih ekipa ipak ostao nedostupan.\nProblem je upravo u mečevima sa tako plasiranim ekipama kod kojih je u gostima Everton osvojio samo dva boda!\nNažalost, Kumanu u naporima da poboljša taj bilans neće pomoći činjenica da u sastavu ima dosta fudbalera koji imaju problema sa povredama.\nArsenal nije izgubio od Evertona u prethodnih 20 mečeva pred svojim navijačima, zapravo Arsen Venger je pobedio sve i jednog trenera Evertona od 1996. godine pa do danas! U tom periodu Tobdžije su kod kuće nadigrale Karamele 16 puta, a samo 4 susreta su završena bez pobednika.\nTags:Arsen Venger, Arsenal, Everton, kvote, Liga šampiona, Meridianbet, Premijer Liga, Real


Sekretarijat za rad Ilinoisa\nU Sjedinjenim Državama je prošle nedelje još milion 300 hiljada radnika tražilo pomoć za nezaposlene, saopštio je Sekretarijat za rad dok se najveća svetska ekonomija i dalje nalazi u teškoj situaciji zbog rekordnog rasta broja novozaraženih od koronavirusa.\nBroj prijava za nadoknadu za nezaposlene je u nedelji zaključno sa 11. julom pao 17. nedelju za redom, ali samo za 10 hiljada u odnosu na prethodnu sedmicu. Najveći broj prijava bio je u martu, 6,9 miliona, ali je nedavni četvoronedeljni prosek i dalje istorijski visok - 1,4 miliona.\nVlada je saopštila da je oko 17,3 miliona radnika i dalje nezaposleno, iako su se milioni vratili na posao. Ukupno 51 milion Amerikanaca je u jednom trenutku dobijao nadoknadu za nezaposlene u protekla četiri meseca.\nSa rastom broja zaraženih u Americi, raste i broj prijava za pomoć u nekim državama koje su trenutno najviše pogođene, dok pada u onima gde je situacija stabilnija.\nNa Floridi, gde se beleži rekordan broj novozaraženih, udvostručio se broj nezaposlenih koji je tražio pomoć, dok se u Džordžiji povećao za gotovo trećinu. Pomoć je tražio i veći broj nezaposlenih u Kaliforniji, Arizoni i Južnoj Karolini.\nBroj obolelih od koronavirusa raste u 40 od 50 američkih država, a 22 su odlučile da odustanu od daljih planova za otvaranje ili da uvedu nove restrikcije.


Atletski klub Zenica radi podrške projektu "Alić - Peking 2008." organizirao je donatorsku konferenciju koju su podržali Ministarstvo za obrazovanje, nauku, kulturu i sport ZDK-a, Općina Zenica i Atletski savez BiH i preduzeća Arel, KGM Grading, Zenička industrija mlijeka, Economic Vitez i Dom zdravlja Zenica. Cilj donatorske konferencije je pomoć Hamzi Aliću, prvom bh. takmičaru koji je ispunio normu za OI u Pekingu. "Nismo razočarani odzivom, međutim, razočarani smo činjenicom da podršku projektu nije pružio Olimpijski komitet BiH, Ministarstvo civilnih poslova BiH i resorno federalno ministarstvo", izjavio je na pres-konferenciji Suad Kaknjo, predsjednik AK Zenica. Prema procjeni stručnog štaba ovog atletskog kluba i Mehmeda Skendera, trenera najboljeg bh. bacača kugle, Aliću bi za pripremni period do odlaska u Peking trebalo oko 70.000 KM. "Pripreme za OI počeli smo 1. oktobra 2007. godine. Alić se već sada nalazi u vrlo dobroj formi i očekujemo da će do polaska u Peking ostvariti rezultat od 20,60 metara. Naš cilj je plasman u finalno takmičenje OI", izjavio je Skender.\nposted by @do at 14:42\nSad nek se javi oni koji su bili protiv usvajanja fonda za Olimpijce, a koji je predlozio Jasmin Duvnjak. Sigurno se svi sjecate pojedinih komentara.\nNiko ne zna prepoznat pravog sportistu, a mogu se pare davati za malogradjanske i skorojevicke "troskove"\nHamza ga more daleko bacit\nOvo treba da se urradi sto prije ,jer Hamze se priprema vec 3/4 mjeseca i to je dug period.Ako sad dobije taj novac veoma bi pomogao(opet trebalo je ovo ranije).\nAko neko slucajno bude komentarisao da je ovo velik novac,neka zna da vecina danasnjih atleticara za mjesec ovo potrosi.\novo je odlicno,ali ujedno i sramota drzave da se organizuje akcija prikupljanja sredstava za jednog olimpijca.ccc\nkako god Zuti ce im pokazat u Pekingu:):):)\n...nisam pametan da li da doniram ili pardoniram?!Imati olimpijce u svojoj zemlji,vjerovatno ce se i ostali posjetioci ove stranice sloziti sa mojim misljenjem,da je to dobra stvar za jednu zemlju!Medzutim..,ovde se ponovo pojavljuje jedan kljucni problem(kao i u mnogim drigim varijantama);ZEMLJA je problematicna stavka u ovom topiku?!\n...moj skromni savjet gos.atleticaru je;kad ti burazeru skupe te paretine a ti ljepo otvori sebi nekakvu radnjicu,zaposli sebe i clanove svoje porodice,budi Happy..,a nek gospoda Sijajdic,Dodik,Hadzipasic,Smajlovic bacaju i dalje kugle,bombe i ostale ublehe kao sto su i naucili...\npa da je to htio ,onda bi poslije srednje skole odma otvorio radnju.biđe veze...


Košarac na regionalnom sastanku Svjetskog ekonomskog foruma u Tirani – Biznis.ba\nNaslovnaBiHKošarac na regionalnom sastanku Svjetskog ekonomskog foruma u Tirani\nKošarac na regionalnom sastanku Svjetskog ekonomskog foruma u Tirani\nobjavljeno 21. feb 2020. u 14:07 21. feb 2020.\nMinistar vanjske trgovine i ekonomskih odnosa BiH Staša Košarac prisustvuje danas u Tirani (Albanija) regionalnom sastanku Svjetskog ekonomskog foruma (WEF).\nSastanak se održava u okviru ”Akceleratora za konkurentnost i inovacije zapadnog Balkana”, javno-privatne platforme za saradnju lidera čiji je cilj pomoći regionu da poboljša svoju konkurentnost i osigura dugoročniji rast.\nAkcelerator za zapadni Balkan pokrenut je u partnerstvu sa Vijećem za regionalnu saradnju (RCC) i dio je globalne mreže sličnih inicijativa koje olakšavaju razmjenu uvida i iskustava, a u okviru globalne inicijative Svjetskog ekonomskog foruma (WEF). Ideja je pokrenuta u Davosu 2018. godine, a premijeri regiona su 2019. godine u Davosu izrazili namjeru da jedan akcelerator bude pokrenut i na zapadnom Balkanu.\nMinistar Košarac obratio se učesnicima sastanka liderske grupe i podržao inicijativu Svjetskog ekonomskog foruma (WEF) i Vijeća za regionalnu saradnju (RCC).\n– Strpljivo i dugoročno investiranje svih strana u ove procese garant je održivijeg i zdravijeg ekonomskog rasta kako za BiH, tako i za druge zemlje regiona – rekao je Košarac.\nDanašnjem skupu prisustvuju regionalni resorni ministri, premijer Albanije Edi Rama, te generalni sekretar Vijeća za regionalnu saradnju (RCC) Majlinda Bregu.\nTokom boravka u Tirani ministar vanjske trgovine i ekonomskih odnosa BiH Staša Košarac održao je sastanak sa počasnim konzulom BiH u Albaniji Fikretom Klarijem sa kojim je razgovarao o mogućnosti povećanja obima trgovine između BiH i Albanije, s akcentom na izvoz iz BiH, saopćeno je iz Ministarstva vanjske trgovine i ekonomskih odnosa BiH.


Oglasio se MUP: Zbog sinoćne blokade Beograda policija izdala HITNO saopštenje (VIDEO) | Najnovije vesti - Srbija danas\n23.09.2017. • 13:14 Srbija Danas\nOglasio se MUP: Zbog sinoćne blokade Beograda policija izdala HITNO saopštenje (VIDEO)\nKasno sinoć Beograđane je uznemirilo prisustvo velikog broja policijskih jedinica na ulicama prestonice koji su blokirali mostove, naplatne rampe kao i sve prilaze gradu, a pripadnici MUP-a Srbije raspoređeni su bili na nekoliko punktova- kod Autokomande, u Bulevaru kralja Aleksandra, kod pogona GSP na Karaburmi.\nNIJE U PITANJU MERCEDES: Evo zbog čega je policija blokirala Beograd (FOTO/VIDEO)\nBLOKIRAN CEO BEOGRAD: Potera je u toku, policajci NAORUŽANI puškama na ulicama\nIako su se na društvenim mrežama pojavili snimci i fotografije blokiranog grada uz mnoštvo komentara građana o tome šta je razlog opsade, policija je tek danas izdala zvanično saopštenje šta se noćas dešavalo.\nEvo zbog čega su naoružani policajci blokirali ceo Beograd (VIDEO)\nJutarnji haos u saobraćaju: Petoro povređenih u četiri udesa u Beogradu\nPripadnici Ministarstva unutrašnjih poslova nastaviće i ubuduće sa ovakvim aktivnostima na teritoriji svih policijskih uprava u cilju maksimalne zaštite bezbednosti građana.\nTagovi: policija, opsada, Beograd, Vihor\npa kakvi su rezultati rada. Ima li pronadjenih lica sa poternica ili su ista unapred saznala za akciju "vežbu".


NAJČITANIJE KNJIGE 2021. U BIBLIOTECI "DR DUŠAN RADIĆ" VRNJAČKA BANJA - Centar Press\nPrema podacima Biblioteke „Dr Dušan Radić“ u Vrnjačkoj Banji, na listi deset najčitanijih knjiga domaćih autora u 2021. godini, čak pet prvih mesta zauzima jedna autorka.\nKnjige Jelene Baćić Alimpić definitivno su privukle najveću pažnju Banjčanja, a na prvom mestu knjiga „Neki drugi život“. Slede naslovi „Kofer iz Berlina“, „Nisam kriva“, „Njegove bele rukavice“ i „Nigde nema te“.\nAutor koji je privukao veliku pažnju članova biblioteke „Dr Dušan Radić“ je i Miodrag Majić, a njegove knjige „U ime naroda“ i „Ostrvo pelikana“ zauzele su šesto i sedmo i mesto na listi najčešće iznajmljivanih knjiga.\nNa osmom mestu je i Dejan Tiago Stanković i knjiga „Zamalek“. Na devetom mestu je Ivo Andrić „Na Drini ćuprija“, a deseto zazima knjiga „Ukus greha“ Zorane Šulc.\nSjajna akcija biblioteke za porodicu\nCena godišnje članarine u Biblioteci „Dr Dušan Radić“ iznosi 400 dinara za starije od 14 godina i 200 dinara za mlađe od 14 godina. Ukoliko se u biblioteku učlanjava porodica, cena članarine je 200 dinara po osobi.\nTags: Biblioteka, Vrnjačka Banja


Faktor | Nakon hapšenja na Palama: Marko Trifković doveden u sarajevski KPZ\nNakon hapšenja na Palama: Marko Trifković doveden u sarajevski KPZ\nObjavljeno: 11.01.2020. u 00:01\nTrifković se sumnjiči za više krivičnih djela, a dovodi se u vezu i sa ubistvom policajaca Adisa Šehovića i Davora Vujinovića\nMarko Trifković Žižan, automafijaš sa Pala, kojeg su pripadnici SIPA-e i MUP-a RS-a uhapsili danas, doveden je u prostorije KPZ-a Sarajevo, gdje je smješten u pritvor, koji mu je ranije određen po raspisivanju potjernice, saznaje Faktor.\nTrifkovića su, podsjećamo, pripadnici SIPA-e uhapsili zbog sumnje u izvršenje više krivičnih djela, a dovodi se u vezu i sa ubistvom sarajevskih policajaca Adisa Šehovića i Davora Vujinovića.\nPripadnici SIPA-e su danas na području Pala pretresli dvije lokacije, koje je koristio osumnjičeni u potrazi za predmetima i dokazima koji će biti korišteni u istrazi.\nKako saznajemo, Trifković će u KPZ-u Sarajevo biti smješten u posebnu ćeliju, sa maksimalnim osiguranjem i gdje je broj osoba koje s njim mogu stupiti u kontakt sveden na minimum i pod strogim uvjetima.\nInformaciju da je Trifković predat u KPZ Sarajevo potvrdio nam je i direktor te kazneno-popravne ustanove Faruk Zubčević.\n- Mogu potvrditi da su nam pripadnici Sudske policije Suda BiH predali jedno osumnjičeno lice, ali vam više informacija zasad ne možemo saopćiti - kratko je za Faktor kazao Zubčević.\nMarko Trifković je sve vrijeme istrage bio nedostupan policiji, a kako smo ranije objavili, policijske "PP veze" su ga spominjale kao osobu koja je bila prisutna na mjestu ubistva policajaca, zajedno sa Srećkom Trifkovićem i još jednom osobom.\nSrećko Trifković i Miloš Obradov, podsjetimo, nakon devet mjeseci su pušteni uz pritvora, jer u tom roku nije donesena tužilačka odluka, a iz Tužilaštva Kantona Sarajevo je rečeno da se istraga ubistva policajaca nastavlja.\nU vezu s ubistvom se dovodio i Nedeljko Lizdek te još neke osobe, ali za ovo djelo još niko nije i optužen.\nUhapšeni Marko Trifković jedan je od optuženih u predmetu "Volan", koji se pred Sudom BiH vodi protiv 27 pripadnika automafije iz Istočnog Sarajeva.\nOn i Bojan Košarac su, od augusta 2018. izdvojeni iz predmeta jer su bili nedostupni organima gonjenja i za njima su raspisane potjernice.\nOvoj grupi, za čijeg organizatora je označen Danilo Cicović, na teret se stavlja organizirani kriminal, teške krađe, iznude, krijumčarenje, pranje novca i druga povezana krivična djela.\nMarko Trifković Žižanubistvo policajacaKPZ Sarajevo


Bildt: Lideri EU morali otputovati u Tursku da podrže vladu\nBivši premijer Švedske Carl Bildt kritikovao je odnos EU prema nedavnom pokušaju puča u Turskoj, pozivajući evropske lidere da otvoreno podrže vlasti u Ankari i zaključujući da bi posljedice prevrata, da je uspio, bile nesagledive i vjerovatno odvele zemlju u građanski rat.\n"EU bi bila u mnogo boljoj poziciji danas da su njeni lideri odmah otputovali u Tursku da izraze svoje užasavanje prema puču, da čestitaju narodu Turske što ga je osujetio i da se sastanu sa predsjednikom, vladom, liderima u parlamentu i drugima da razgovaraju kako da zajedno osiguraju demokratski i evropski put za Tursku", napisao je Bildt u autorskom tekstu za briselski sajt "Politiko".\nBildt je konstatovao da EU nikada do sada nije iskusila "ozbiljan" vojni udar u bilo kojoj svojoj članici ili zemlji kandidatu, ali da je u noći prevrata prošlo dosta vremena dok je EU osudila događaje.\n"I nije bilo ni nagovještaja da će neki visoki zvaničnik EU otputovati u Tursku da podrži zemlju-kandidata (za EU), koja se suočava sa najvećom prijetnjom po svoj ustavni poredak. Umjesto toga, evropski lideri odmah su počeli da preispituju mjere koje su turske vlasti preduzele da sklone sa pozicija one za koje se smatra da su u vezi sa pokretom (Fetulaha) Gulena", naveo je Bilt, kopredsjednik Evropskog savjeta za međunarodne odnose.\nUz pitanje - "Da li je Brisel uspavan, ili samo nezainteresovan", Bildt zaključuje da bi sada moglo da se dogodi da predsjednik Rusije Vladimir Putin bude prvi lider koji će se sastati sa predsjednikom Turske Redžepom Tajipom Erdoganom nakon pokušaja vojnog udara, a za takvu mogućnost švedski političar kaže da bi bila "ponižavajuća za Evropu".\n"Kada je Turska zatražila izuzeće od Evropske konvencije o ljudskim pravima, lideri EU su vikali sa negodovanjem, zaboravljajući da je Francuska uradila isto poslije novembarskih terorističkih napada u Parizu", konstatovao je Bildt.


Vučić: Niko kao Makron! | Vestinet.rs\nPočetna TEMA DANA\tVučić: Niko kao Makron!\nPredsednik Srbije Aleksandar Vučić izjavio je posle susreta sa predsednikom Francuske Emanuelom Makronom u Palati „Srbija“ da ni sa kim nije imao tako dug, otvoren i iskren razgovor i da se nada će „snažna Francuska“ pomoći Srbiji u budućnosti.\n„Saslušao sam predsednika Makrona o svim važnim pitanjima, mnogo sam naučio od njega, izneo sam mu naše probleme, pre svega po pitanju rešvanja kosovskog čvora (…) Govorio sam istinu i zalagago sam se da Francuska pomogne Srbiji, kako na evropskom putu, tako u rešavanju kosovskometohijske krize“, izjavio je Vučić na zajedničkoj konferenciji za novinare sa Makronom.\n„Važno je da učinimo još napora u oblasti vladavine prava i u nekim drugim oblastima“, kazao je.\nVučić je rekao da je tokom susreta sa Makronom govorio sa mnogo ljubavi prema Srbiji, u nadi da će joj „snažna Francuska“ pomoći.\n„Nisam neko ko je sanjar i neko ko misli da su moguće nemoguće stvari, ali sam uveren da energija predsednika Makrona može da donese brojne promene na evropskom kontinetu“, naveo je predsednik Srbije.\nPredsednik Srbije je kasnije, odgovarajući na pitanje novinara, kazao da je molio Makrona da pomogne u traženju komrpomisa sa Prištinom.\n„Bio je dovoljno otvoren, i dovoljno pošten da sasluša sve nas sa kojima ne mora da se slaže. Morao je da sluša i brojne frustracije sa kojima se naš narod suočava već decenijama.\nUzdam se u njegovu pomoć, ne samo našoj zemlji, nego svima nama u regionu. Kompromis je jedino moguće rešenje, postoje razlličitii modeli, imam puno poverenje u njegovu iskrenu želju da doprinese očuvanju mira i stabilnosti“, rekao je on.\n„Mi smo zainteresovani da kupimo druge uređaje opto-elektronske prirode od Francuske, mi to radimo da zaštitimo svoju zemlju koja je vojno neutralna, i Francuska kao naš saveznik u Prvom i Drugom svetskom ratu, kao jedna od najrazvijenijih zemalja, može sa nama još uspešnije da sarađuje“, kazao je Vučić, izrazivši zadovoljstvo danas potpisanim sporazumom o kupovini ukupno 50 raketa „mistral“.\nIstakao je i značaj ugovora Grada Beograda sa kompanijom „Suez“ o proizvodnji toplotne energije na deponiji u Vinči.\nVučić je, odgovarajući na pitanje francuskih novinara u vezi sa problemima u oblasti vladavine prava i bojkotom parlamenta od strane opozicije, rekao da problem u pravosuđu postoji od 2009. godine i kako je rekao, partijske reforme koju je sprovela bivša vlast.\nPoručio je da će problemi u oblasti pravosuđa biti prevaziđeni u saradnji sa evropskim parlamentima.\nFRANCUSKA I SRBIJA POTPISALE 22 SPORAZUMA!


IZ IZRAELA U ENGLESKU: Vladimir Ivić nakon Makabija preuzima Votford - Opcija\nIZ IZRAELA U ENGLESKU: Vladimir Ivić nakon Makabija preuzima Votford\n30-07-2020 Fudbal, Pocetna, Sport\nNekadašnji fudbaler, a danas trener na stolu ima ponudu Votforda, koji je izgubio mesto u elitnom društvu i koji će se naredne sezone takmičiti u Čempionšipu.\nOno što je zanimljivo, Ivić bi u slučaju da prihvati ponudu mogao da računa na 50 miliona evra “padobrana” za pojačanja.\nRiječ je o finansijskoj pomoći koju dobijaju svi klubovi četiri profesionalna ranga tamošnjeg fudbala, a kako bi što lakše podnijeli ispadanje, te izbjegli sudbinu Lida, koji je odmah produžio u treću ligu.\nTamošnji mediji uveliko pišu da bi Ivić mogao bi da postane četvrti menadžer kluba sa “Vikaridž rouda” u posljednjih 12 meseci, nakon Havija Grasije, Kikea Sančes Floresa i Najdžela Pirsona, koji nije uspio da obezbedi opstanak u uzbudljivoj završnici, nakon koje se Votford poslije pet godine pozdravio sa elitnim društvom.\nIvić je u karijeri pre Makabija vodio mlađe kategorije i prvi tim PAOK-a, a u Votfordu se nadaju da bi mogao da ponovi uspeh Slaviše Jokanovića koji je “žutu armiju” uveo u Premijer ligu 2015. godine. Međutim, odnos kluba prema Jokanoviću tada nije bio najsjajniji, jer je samo mjesec dana nakon promocije uPremijer ligi dobio otkaz.\nNavodno, vlasnik kluba, italijanski biznismen Đino Poca je smatrao da nije dorastao izazovu, ali se ta njegova procena ispostavila kao pogrešna, jer je od tada, pa do danas u ovom klubu radilo šest trenera.


Varhelji: Predlog metodologije nudi "fer pristup" prema Srbiji i Crnoj Gori - Politika - Dnevni list Danas\nPočetna » Politika » Varhelji: Predlog metodologije nudi „fer pristup“ prema Srbiji i Crnoj Gori\nKomesar za proširenje Oliver Varhelji izjavio je da Srbija ima interes da se priključi novoj metodologiji proširenja jer bi to moglo da ubrza pregovore o članstvu.\n1Piše: FoNet 18. februara 2020. 23.53\nGovoreći na konferenciji o proširenju u Briselu, Varhelji je rekao da Evropska komisija ne zanemaruje probleme u vladavini prava u Srbiji i da o njima razgovara sa srpskim vlastima, javlja RTS.\nOn je naglasio da se zemljama kandidatima koje već vode pregovore o članstvu ne mogu nametnuti nova pravila pregovora, ali da one imaju mogućnost da se priključe novoj metodologiji ako to žele.\n„Nikada nije dobro menjati pravila igre koja je već u toku. Ali, ako pogledate naš predlog, tu jasno stoji da Srbija ima mogućnost da se priključi, ako to želi. To je poruka koju sam preneo u Beogradu i predsednik Vučić je pokazao zainteresovanost za tu ideju“, rekao je komesar.\nVarhelji je ocenio da predlog metodologije nudi „fer pristup“ prema Srbiji i Crnoj Gori, ali i prema Severnoj Makedoniji i Albaniji koje tek treba da počnu pregovore.\nOdgovarajući na pitanje novinara da li Evropska komisija na podjednak način tretira stanje vladavine prava u Srbiji i drugim zemljama regiona, Varhelji je rekao da tu „ne postoje dupli standardi“.\n„U Srbiji postoje nedostaci u vladavini prava i mi o tome razgovaramo sa srpskim vlastima, ne zanemarujući probleme. Postojeći pregovarački okvir sa Srbijom daje nam dovoljno mogućnosti da reagujemo na probleme“, izjavio je Varhelji.\n„Do sada nismo morali da koristimo te mogućnosti i nadam se da nećemo morati ni ubuduće, ali ako bude nedostataka budite sigurni da ćemo reagovati, kao što ćemo to učiniti i u slučaju bilo koje druge zemlje kandidata“, poručio je Varhelji\nMetodologija, Oliver Varhelji, proširenje EU\n19. februara 2020. u 07.45\nJednako fer kao i ono bacanje pod led?


Direktor marketinga HMC Jugoistočne Evrope, Kris Kim, koji je bio sudionik prezentacije, koja je održana u našoj zemlji, izrazio je zadovoljstvo što je prisustvovao jednoj od najbolje organizovanih prezentacija\nHMC JI Europe zahvalio se Hyundai Auto BH na još jednom uspješno završenom projektu\nNakon organizacije Hyundai Fan Parka, Hyundai Auto BH još jednom položilo ispit s visokom ocjenom\nHMC JI Evrope najavljuje nove projekte koje će povjeriti našoj zemlji\nIz centrale HMC Jugoistočne Evrope na adresu kompanije Hyundai Auto BH, stiglo je pismo zahvale za uspješnu organizaciju Regionalne prezentacije novog Hyundaia i30. Direktor marketinga HMC Jugoistočne Evrope, Kris Kim, koji je bio sudionik prezentacije, koja je u našoj zemlji održana 14. i 15. marta, izrazio je svoje zadovoljstvo što je prisustvovao jednoj od najbolje organizovanih prezentacija na kojima je bio:\n“Ovim putem želim da se u ime centrale HMC Jugoistočne Evrope zahvalim kompaniji Hyundai Auto BH na izvrsno organizovanom događaju koji je uključivao promociju, press konferenciju, test vožnju za medije. Bili ste izvrsni domaćini tokom promocije i još jednom ste dokazali svoju sposobnost i profesionalnost u organizaciji ovako velikih događaja. Siguran sam da ćemo u buduće imati priliku da sarađujemo na novim projektima koji su pred nama.”\nDa podsjetimo, naša zemlja po prvi puta je bila domaćin regionalne prezentacije novog modela, a ono što je posebno zanimljivo, svi testni modeli, koji su vozili specijalizirani novinari iz šest zemalja, bili su s BH registarskim tablicama. Organizaciju jednog ovako velikog događaja, u većini zemalja, radi po nekoliko agencija specijaliziranih za tu vrstu poslova. Uposlenici firme Hyundai Auto BH, najveći dio posla uradili su sami i zato su sretni što je njihov trud dobio nagradu u vidu pisma zahvale iz centralne kompanije.\n“Dobijanjem organizacije Regionalne promocije Novog i30, Hyundai Auto BH dobio je veliko priznanje, ali i odgovornost i obavezu da se nosi s jednim takvim zahtjevnim projektom. Moram priznati da nije bilo jednostavno sve to organizovati, jer pored 40 novinara ugostili smo 10 visoko pozicioniranih uposlenika centrale HMC za Jugoistočnu Evropu. Mi smo do sada uspiješno organizovali velike događaje poput Hyundai Fan Parka, pa tako i očekivanja po pitanju organizacije regionalne promocije bila su velika. Drago nam je što smo dobili pohvale za sve ono što smo uradili jer nije mala stvar kad vam iz vrha marketinga kompanije kažu da je ovo bila jedna od najboljih promocija kojoj su oni prisustvovali. To je najbolja potvrda da se naš trud isplatio i da smo zaista napravili odličan posao”, rekla je Amra Makan, PR i Marketing menadžerica kompanije Hyundai Auto BH.\nUspješnom organizacijom Regionalne prezentacije Novog i30, nema sumnje da je generalni uvoznik Hyundai automobila za BiH podigao letvicu visoko i nadati se, da će Bosna i Hercegovina biti domaćin sličnih ako ne i većih događaja.\n∧ PrethodnaHyundai otkrio novi model, kompaktni SUV KONA, čije je ime inspirisano Havajima ∨ SljedećaHyundai Auto BH domaćin prve regionalne testne vožnje


Višković u Beogradu: Srpska i Srbija kreću u gradnju hidroelektrane na Drini - Srpskainfo\nRepublika Srpska je juče uputila javni poziv za izgradnju HE Dabar, a do kraja mjeseca i za Vuk Bijela, prenosi RTRS.\nSa građevinskom sezonom počinje izgradnja puta od Кuzmina prema Rači i mosta na rijeci Savi, poručila je premijerka Ana Brnabić, dok je Višković zatražio da se postojeći granični prelaz, koji je relativno nov, ukomponuje u taj autoput.\nTo treba da bude zajednički prelaz Srpske i Srbije. Čak je i predsjednik Vučić u jednom momentu izrazio spremnost da se Srbija uključi i pomogne Republici Srpskoj dijelom u izgradnji i autoputa od Rače prema Bijeljini. Mi ćemo svakako ovih dana voditi pregovore, tražiti kreditore, tražiti izvođače da krenemo u nastavak izgradnje autoputa od Doboja do Bijeljine, da u narednih par godina povežemo Banjaluku i Beograd autoputem – istakao je Višković.\n– Srbija će uvijek, uz poštovanje Dejtonskog sporazuma, pomagati različite infrastrukturne i druge projekte u Republici Srpskoj, kao i zajednički rad na njegovanju naših kulturnih i duhovnih veza – naveo je on. Treba napomenuti da priča o zajedničkoj izgradnji hidroelektrana u režiji RS i Srbije traje više od deset godina. No ukazivano je na to da se to ne može raditi u potpunosti bez države BiH.\nPolitika BeogradDrinaHidroelektranaRadovan ViškovićSrbijaSrpska\n“NE ZNAM KAKO BI SRBIJA PREŽIVJELA” Vučić poručio da je srećan zbog postojanja Srpske\nVišković: U maju sastanak najviših zvaničnika Srpske i Srbije sa gradonačelnicima i načelnicima


Miloš Nenezić na sastanku COPRES-a u Pragu | Unija Poslodavaca Srbije\nMiloš Nenezić na sastanku COPRES-a u Pragu\nDrugi ovogodišnji sastanak predsednika 40 federacija članica BusinessEurope-a je održan 2-3. juna 2022. u Pragu, s obzirom na to da će Češka Republika preuzeti predsedavanje Evropskom unijom u drugoj polovini 2022. godine. Sastankom Saveta predsednika (COPRES) je predsedavala konfederacija privrednika Češke Republike, a Uniju poslodavaca Srbije predstavljao je predsednik Miloš Nenezić.\nMiloš Nenezić i Fredrik Person\nTokom dvodnevnih razgovora članovi COPRES-a su razmatrali aktuelne prilike i njihov efekat na poslovanje preduzeća. Održana su dva okrugla stola, pri čemu je tema jednog okruglog stola bila Rastuće cene i inflacija: uticaj na preduzeća i zarade, dok je tokom drugog fokus bio na Ekonomskoj konkurentnost u novom svetskom poretku. Takođe je napravljen osvrt na ekonomske posledice rata u Ukrajini i porasta cena energije i hrane na globalnom nivou.\nSkup federacija članica BusinessEurope-a je u posebnom obraćanju pozdravio Premijer Češke Republike, Petr Fiala, koji se u svom izlaganju i kratko osvrnuo na aktuelna dešavanja. Zaseban sastanak održan je u Parlamentu sa Ministrom industrije, Jozefom Sikelom.\nČlanovi COPRES-a su, na nivou samog BusinessEurope-a, doneli dve važne odluke. Naime, u okviru redovnih internih procedura, izglasana je promena Predsednika koja će se obaviti 1. jula 2022. godine kada će na čelo ove organizacije stupiti Fredrik Person. Gospodin Person je predsednik Konfederacije švedskih preduzeća i član COPRES-a, a na poziciji Potpredsednika BusinessEurope-a je od 2020. godine.\nTakođe su usvojene izmene Statuta BusinessEurope-a, kao posledica Bregzita. Naime, izlaskom Ujedinjenog kraljevstva iz članstva u Evropskoj uniji, nametnula se potreba da se redefiniše članstvo poslodavačke organizacije ove zemlje (CBI). U tu svrhu je dodata nova kategorija članstva, za bivše punopravne članove koji su iz država koje više nisu članice Evropske Unije. Na osnovu ove izmene Statuta i potpisivanjem Memoranduma o razumevanju, CBI će od sledeće godine imati status pripojenog člana.


Nikolić i Vilhelm o Kosovu | N1 Srbija\nNikolić: Bolje siromašni nego bez Kosova\n29.12.2014. |16.16 |\nPredsednik Srbije Tomislav Nikolić rekao je danas, u razgovoru sa ambasadorom Nemačke Hajncom Vilhelmom, da je ulazak Srbije u EU pitanje opstanka, ali da bi građani Srbije pre prihvatili da žive u siromaštvu, nego da neko u njihovo ime prizna Kosovo i Metohiju.\n"Srbija je posvećena stabilizaciji i miru u regionu", rekao je Nikolić i naglasio da je, podizanjem pregovora sa Prištinom na najviši nivo i na osnovu platforme koja je bila osnov za potpisivanje Briselskog sporazuma, napravljen preokret u smeru sveobuhvatne političke i ekonomske stabilnosti.\nPredsednik Srbije je istakao da je ga je veoma pogodila tvrdnja nemačkog ambasadora u jednom tabloidu, koja je bila u suprotnosti sa njegovim izjavama prethodnih dana.\n"Meni nije potreban politički marketing, već rešenje problema"\n"Verovatno je došlo do nesporazuma, usled nedostatka komunikacije i to me je veoma iznenadilo, jer smatram da ste veoma odmereni u izjavama. Vi ste u pravu da Srbiji u ovome času niko ne traži priznanje Kosova, ali u tim floskulama, mi malo po malo činimo stvari koje će dovesti do de fakto priznavanja. Mene građani nisu birali da pričam bajke, već da govorim istinu", rekao je Nikolić nemačkom ambasadoru.\nNaglasivši da njegova karijera ne zavisi od jedne izjave i da mu ne treba sticanje političkih poena, Nikolić je rekao da želi da iznese pred građane svoje viđenje onoga što Beograd treba da potpiše sa Prištinom.\nOn je rekao da je ulazak Srbije u EU pitanje opstanka, ali isto tako izrazio uverenje da bi građani Srbije pre prihvatili da žive u siromaštvu, nego da prihvate da neko u njihovo ime prizna Kosovo i Metohiju.\n"Postavlja se pitanje zašto Evropska unija kao uslov za ulazak traži da potpišemo obavezujući ugovor sa Kosovom, ako ne traži priznanje, i da li mi taj ugovor potpisujemo sa nezavisnom državom ili sa suštinskom autonomijom i šta ako Priština neće da se dogovori?" zapitao je predsednik Nikolić.\nVilhelm: Niko ne zna šta će biti za 10 ili 15 godina\nAmbasador Nemačke je, zahvalivši se predsedniku na prijemu, rekao da mu nije bila namera da mu se suprotstavi.\n"Šta god da sam rekao povodom Vaše izjave, bilo bi pogrešno protumačeno", rekao je ambasador Vilhelm srpskom predsedniku.\nOn je istakao da je dao izjavu koja nije pozitivno prihvaćena ni na Kosovu, u kojoj je tvrdio da Nemačka neće tražiti od Srbije priznanje Kosova.\n"Govorimo o normalizaciji odnosa Beograda i Prištine i svako ima svoje tumačenje šta znači normalizacija. Važno je naći rešenje za dobrosusedski život, ali ja ne znam kako treba da izgleda to rešenje", rekao je Vilhelm.\nNemački ambasador je izrazio uverenje da bi zahtev za priznanje Kosova onemogućio dalje pregovore sa Prištinom.\n"U ovom trenutku to nije uslov, ali niko ne zna šta će biti za 10 ili 15 godina", zaključio je ambasador Nemačke.\nTomislav Nikolić Hajnc Vilhelm Kosovo\nPrelivode, interesdzije, bez obraza i casti, bez nacinalnosti i patriotizma a sve tvrde da su!! Od socijalista preplivase u demokrate iz demokrata u naprednjake...Bez ikakvog stida i dalje svoje pozicije drze!! Ideologije su menjali zbog licne nadogradnje. Ko to nama moze pomoci!? Isti soj vlada otkako znam za sebe i nasledjuje ih njihovo pokoljenje.\nU prvom razgovoru sa ambasadorom Vilhelmom je došlo do nesporazuma pošto se predsednik Nikolić zabunio i pričao ruski a i izgubio je iz vida da Vilhelm baš i nezna dobro ruski, dočim je on pravi virtuoz orator kada je ruski jezik u pitanju. A što se njegove izjave tiče da je bolje biti siromah nego bez Kosova, pa to je on već odavno pokazao na ličnom primeru ( on se baš spremio za Siromaštvo ).\nTomo jesi pio rakiju pa si opet pogrešio tekst! Treba ovako reforme nećemo a bez magle i priča za malu decu nemozemo.


Priznanje Srbiji: I Beograd centar "World Minds" simpozijuma - RTV\nPriznanje Srbiji: I Beograd centar "World Minds" simpozijuma\nCIRIH - Predsednica Vlade Ana Brnabić i osnivač organizacije "World Minds" Rolf Dobeli saopštili su danas da će, pored Švajcarske, Srbija biti jedina država u svetu u kojoj će bit održan prestižni simpozijum "World Minds", koji okuplja najveće mislioce sveta.\nOd 2019. godine, u Beogradu će se svake druge godine u saradnji sa švajcarskom organizacijom "World Minds", održavati prestižni skup koji okuplja više od 400 svetskih lidera u inovacijama, nauci, tehnologijama, ekonomiji, umetnosti, medicini i drugim oblastima, saopštila je vladina Kancelarija za saradnju sa medijima.\nBeograd će tako biti svetski centar za razmenu prestižnih inovativnih rešenja u oblasti robotike, astrofizike, medicine, molekularne biologije, psihologije, marketinga, umetnosti, sporta.\nZbog toga je Vlada Republike Srbije odlučila da započne partnerstvo sa prestižnom švajcarskom organizacijom koja će pomoći da u našu zemlju dovedemo najumnije ljude današnjice i pružimo priliku domaćim stručnjacima da sa njima razmene iskustva i predstave svoja dostignuća.\nPrvi od tri dogovorena skupa odžaće se u maju 2019. godine u Narodnom pozorištu u Beogradu. Vladi Srbije će u organizaciji događaja podršku pružiti i Inicijativa digitalna Srbija.\nRegionalna zajednica inovatora, naučnika i mislioca okupljena oko "World Minds Belgrade" postaće deo šire mreže među čijim najeminentnijim članovima su i dobitnik Nobelove nagrade za hemiju Kurt Vitrih, filozof i predavač na Londonskoj školi za ekonomiju (London School of Economics) Džon Grej, direktor centra u berlinskom Maks Plank Institutu Gerd Gigerencer, ekonomista Pol Romer i drugi.\nNa prošlogodišnjem simpozijumu "World Minds" u Cirihu govorio tadašnji predsednik Vlade Aleksandar Vučić, dok je Ana Brnabić učestvovala kao ministarka državne uprave i lokalne samouprave.\nBrnabić i Lojtard: Odnosi dobri, unaprediti ekonomsku saradnju\nPredsednica Vlade Ana Brnabić i predsednica Švajcarske Konfederacije Doris Lojtard složile su se danas na sastanku u Cirihu da su politički odnosi dve zemlje su dobri i u usponu, a da je potrebno dalje unaprediti ekonomsku saradnju.\n"Sa više od 800 miliona evra, kao i otvaranja oko 8.000 radnih mesta, Švajcarska je jedan od značajnijih investitora u srpsku privredu", naglasila je u razgovoru predsednica Vlade.\nBrnabić:Prioriteti Vlade Srbije digitalizacija i obrazovanje\n"Digitalizacija u smislu podrške start-up i IT kompanijama, kompanijama koje se bave inovacijama, Mi imamo jako raznoliku start-up zajednicu u Srbiji i na to sam jako ponosna. Oni su sve uradili sami, vlada ih nažalost nije podržavala i sada to menjamo. Drugi prioritet je obrazovanje i zato želimo da 'World minds' dođe u Srbiju", rekla je Brnabić.\n"Zajedno sa 'Digitalnom Švajcarskom' osnovali smo inicijativu 'Digitalna Srbija', predstavnici te inicijative su sada ovde i mislim da je to znak da je sve više veza između Srbije i Švajcarske", navela je Brnabić.\nŠvajcarska organizacija DIGITAL SWITZERLAND podržala je osnivanje Inicijative Digitalna Srbija u maju ove godine, što dodatno povezuje dve zemlje.\nInicijativa Digitalna Srbija ima za cilj kreiranje eko sistema za ubrzanu digitalizaciju srpske privrede i modernizaciju čitavog našeg društva. Digitalizacija je strateški cilj Vlade Srbije, a saradnja ove dve organizacije pomoći će da celokupno društvo krene u susret promenama koje nosi digitalizacija i savremeni način rada i razmišljanja, navedeno je u saopštenju.\nPremijerka Brnabić danas na čuvenom simpozijumu "World Minds" u Cirihu\nVlada Srbije Ana Brnabić Švajcarska Cirih


Sigurnost i bezbednost informacija ISO/IEC 27001 - ADQM\nSigurnost i bezbednost informacija u okviru organizacije prema standardu ISO/IEC 27001\nPoslovanje svake organizacije se zasniva na upravljanju raznim vidovima informacija. Sve informacije, bez obzira da li se one nalaze u nekoj kompjuterskoj bazi podataka, papiru ili nekom drugom mediju izložene su mnogobrojnim rizicima. Gubljenje, novlašćena promena ili korišćenje samo jedne informacije može ponekad doneti nenadoknadive štete kako materijalne prirode, ali i gubitka tržišnog ugleda kompanije.\nPrimena sistema bezbednosti informacija bazirana na standardu ISO/IEC 27001 će pomoći Vašoj organizaciji da upravlja i zaštiti svoje vredne informacije. ISO/IEC 27001 je jedini međunarodni standard koji definiše zahteve koji se odnose na sistem menadžmenta sigurnosti informacija (ISMS) prema kojem se vrši sertifikacije.\nStandard ISO/IEC 27001 je prikladan za primenu u svim organizacijama, kako velikim tako i malim, u bilo kom sektoru, kako proizvodnom tako i uslužnom, javnom ili privatnom, gde god se zahteva visoka efektivnost zaštite informacija koje su Vam poverene od drugih, kao što su IT preduzeća eksterno angažovana za održavanje informacinih sistema preduzeća, banke i druge finansijse ustanove, knjigovodstvene i sl, zdravstvene ustanove, javni sektor i sl.\nVišem menadžmentu preduzeća\nZaposlenima na poslovima obezbeđenja IT\nMenadžerima koji treba da implementiraju zahteve ISO/IEC 27001\nSvima onima koji žele da znaju više o menadžmentu sigurnosti informacija\nNa osnovu predavanja i praktičnih vežbi bićete u mogućnosti da razumete osnovne postavke i namenu standarda ISO/IEC 27001:\nključne zahteve standarda\nizradite plan razvoja Vašeg sistema menadžmenta informacijama\nSvi polaznici po uspešno završenom kursu dobijaju potvrdu o prisustvu


Zbog protesta u Zrenjaninu oglasila se Pošta Srbije - RTV Santos\nPošta Srbije se oglasila saopštenjem za javnost, povodom, kako kažu, netačnih i tendencioznih napisa i istupanja u medijima pojedinaca, kao i učešća na protestnim šetnjama i poslednjim nemirima. Obratili su se javnosti, zbog, kako navode, tačnog informisanja i zaštite svih zaposlenih, jer pojedinici, u ime i za račun ovog javnog preduzeća, flagrantno zloupotreblajvaju ime i oznake Pošte.\n– Dužni smo da se ogradimo od istupa pojedinaca na rušilačkim protestima u Beogradu i Zrenjaninu, i medijima, a koji zloupotrebljavaju ime, simbole i uniforme Pošte predstavljajući se kao reprezentativni predstavnici zaposlenih u Pošti Srbije – piše, između ostalog u saopštenju.\nKako ističu, radi se o ličnom činu koji nema legitimitet niti predstavlja volju zaposlenih Pošte Srbije.\n– U Pošti Srbije deluju dva reprezentativna sindikata, a istupi dolaze od strane nereprezantativnog sindikata, tačnije njegovog predsednika Zorana Pavlovića, koji je pristupio udruženju Savez za Srbiju potpisivanjem zajedničke izjave u januaru sa Vukom Jeremićem, nakon čega se politički napadi intenziviraju. Pavlović na svaki način dezavuiše javnost koristeći priliku da svaki poslovni potez Preduzeća izvrne ruglu i kleveti, uz podršku određenih interesnih grupa. Tako je i u slučaju svih nabavki koje je komentarisao u medijima – navode u ovom javnom preduzeću.\nIstiču da su u Pošti Srbije sve nabavke transparentne i po slovu zakona, saglasne sa Programom poslovanja i Planom javnih nabavki koje je odobrio Nadzorni odbor Preduzeća kao i Osnivač – Vlada Republike Srbije.\n– Pozivamo nadležne da u svakom trenutku provere sve gore navedeno – ističu u Pošti Srbije.\nOvakvi i slični napadi na Poštu, podsećaku, događaju se uvek kada se od ovog sistema želi uzeti deo tržišnog kolača i uneti nestabilnost.\n– Tako je bilo 2006/2007 kada je iz Pošte izdvojeno PTT ugostiteljstvo i odmarališta u kojima su se oporavljali i odmarali radnici, a u korist sumnjivih privatizacija, sa krajnjim rezultatom devastiranih i neupotrebljivih objekata sa nejasnim vlasništvom. Razumemo i smatramo normalnim i namere nekih uticajnih političkih aktera da dodatno uslože postojeću situaciju, da neke velike sisteme od društvenog i državnog značaja i njihovo rukovodstvo destabilizuju tendeciozno ih predstavljajući u negativnom svetlu – piše u saopštenju dostavljenom javnosti.\nNažalost, kako navode, time čine ne samo štetu preduzeću već Srbiji u celini.\n– Pošta je profitabilan sistem koji godinama unazad ostvaruje dobit, zahvaljujući konstantnim ulaganjima u razvoj poštanske delatnosti, inoviranje tehnoloških procesa, i kadrove, s jedne, i racionalnog poslovanja i smanjenja troškova s druge strane, i to sve u tržišnim uslovima sa preko 50 konkurenata u osnovnoj delatnosti i moćnim kablovskim i IT operatorima – ističu u Pošti.\nNapominju da Pošta brine o svojih blizu 15.000 zaposlenih, redovno isplaćuje plate i isplate iz dobiti, pa i za prethodnu godinu u ukupnom iznosu od 475 miliona dinara, i to u dogovoru i uz podršku Osnivača.\n– Zbog rezultata koji su očigledni, zbog klijenata, kako velikih sistema i privrednih giganata, tako i fizičkih lica, sa kojima smo tokom decenija izgradili odnos poverenja dužni smo da pozovemo da se sa svim navedenim što pre prestane – zaključuju u Pošti Srbije.\nPrethodnoDizajnirajte sami svoje burme za večnu ljubav (FOTO)\nSledećeNovo izdanje emisije Agročas


HL7 standard – Prvi Telemedicinski sajt Srbije, supported by Prosmart i Si-IMP\nHL7 standard\tadmin\t2017-09-15T14:18:41+00:00\nHL7 (zdravstveni nivo 7, eng. Health Leven Seven) organizacija osnovana je 1987. godine kao ne profitabilna ANSI akreditovana organizacija za standarde, sa primarnim ciljem koji će omogućiti razmenu, integraciju, deljenje i pretragu elektronskih zdravstvenih podataka.\nHL7 standard omogućava razmenu zdravstvenih podataka između različitih informacionih sistema (kardioloških, radioloških, labaratorijskih…), bez obzira u kom programskom jeziku su napisani, i na kojoj platformi se izvršavaju. HL7 nije softverska aplikacija, vec standard koji obuhvata hiljade strana u kome se nalaze detaljna objašnjenja, koja analitičarima i programerima daju polaznu tačku o standardu, kako bi mogli tehnički da ga implementiraju.\nTermin “Nivo 7“, odnosi se na najviši nivo OSI referentnog modela međunarodne organizacije za standarde ISO (eng. International Standard Organization). Ovo ne znači da je HL7 standard u skladu sa ISO-vim definisanjem elemenata OSI modela na sedmom nivou. Takođe, HL7 ne precizira ISO-vu specifikaciju za zauzimanje prvih šest OSI nivoa. HL7 međutim, odgovara konceptualnoj definiciji aplikacionog interfejsa koji se nalazi na sedmom nivou OSI modela.\nU OSI referentnom modelu, komunikacija softvera i hardvera su razdvojene na sedam nivoa. HL7 standard je prvenstveno fokusiran na pitanja i probleme koji se javljaju na sedmom, aplikacionom nivou. Tu se razmenjuju podaci, vreme razmene podataka i komunikacija, gde se prikazuju greške između određenih aplikacija. Međutim, potrebe protokola koji se odnosi na niže nivoe OSI modela se ponekad pominju, kako bi se pomoglo u implementaciji i kako bi se razumeo kontekst standarda.\nZvaničan sajt HL7 organizacije:


Sokojev izveštaj za 2012. godinu na Evropskom komiteta CISAC\nNa sastanku u Bratislavi razgovaralo se o tri najznačajnija problema - o politici Evropske komisije koja se odnosi na autorsko pravo, zatim o oblasti interneta, pitanje licenciranja i naplate autorskih prava, i o uvek prisutnoj pirateriji.\nStručnom skupu se prvo obratio g-din Repčinka, direktor slovačkog autorskog društva, koje je bilo i domaćin ovoga sastanka. Izlaganja su zatim imali predstavnici kompanija Spotify, Google i tekstopisac Helienne Lindvall.\nPredstavnik Evropske Komisije upoznao je prisutne sa najnovijim događanjima vezanim za donošenje Direktive o kolektivnom upravljanju pravima i drugim inicijativama, koja se odnose na zaštitu autorskih prava. Zamerka, koja je stavljena Direktivi, odnosi se na to da tretira kolektivne organizacije kao čiste ekonomske subjekte. Pravni savetnik CISAC govorio je o pitanjima tretiranim u Direktivi, a koja se odnose na upravljanje kolektivnim organizacijama (upravljanje, transparentnost i odgovornost). Predstavnica GESAC u toku svoje diskusije fokusirala se na ključne teme: usluge koletivnih organizacija, ekskluzivitet prenetih prava i fleksibilnost upravljanja, periodi raspodele i korišćenje neraspodeljenog, postavljanje kriterijuma za donošenje tarifa, konkurencija i reagregacija repertoara. Smatra se da će Direktiva biti doneta pre marta 2014. godine.\nPredstavnik mađarskog društva ARTISJUS govorio je o direktnom licenciranju koji se pominje i u predlogu Direktive.\nO ulozi odnosa sa javnošću u svetu autorskih prava, na primeru Hrvatske, govorila je Marina Ferić iz HDS ZAMP. U svom izlaganju posebno je istakla značaj edukacije o ovoj temi koju je podelila u dve faze: prvu, koja obuhvata Pravni fakultet, Fakultet političkih nauka, policiju, carinu, državne inspektore, državni zavod za intelektualnu svojinu, Ministarstvo pravde .... i drugu, koja obuhvata osnovne i srednje škole ...\nSokoj je podneo svoj nacionalni izveštaj za 2012. godinu Evrospkom komitetu CISAC, u kome se naročito osvrnuo na donošenje novog Zakona o autorskom i srodnim pravima u Srbiji, što je izazvalo reakciju prisutnog članstva u vidu donošenja Rezolucije Evropskog komiteta kojom se izrazila duboka zabrinutost ovog tela zbog načina na koji se novim Zakonom tretirana autorska prava.\nKao predstavnici Sokoja ovom sastanku su prisustvovali Aleksandar Kovačević, direktor i Mirjana Tešić Perović, viši stručni saradnik za međunarodnu saradnju.


Google sprema svoju verziju Instagrama | Android Market\nGoogle želi da svojim korisnicima omogući usluge za objavljivanje fotografija integrisanu u Google Plus, čime bi povećao broj korisnika bez potrebe bilo kakvog registrovanja\nGoogle više ne zna šta da radi sa društvenom mrežom Google Plus koja se čas ocenjuje kao uspeh, a čas kao neuspeh. Međutim, internet gigant bi uskoro mogao da razdvoji svoje aktivnosti, i formira konkurenta Instagramu, društvenoj mreži za razmenu fotografija i kratkih video sadržaja.\nTako bi Google mogao da omogući korisnicima pristup autonomnoj verziji usluge za objavljivanje fotografija integrisanu u Google Plus, bez potrebe registrovanja na društvenu mrežu, objavila je agencija Blumberg.\nGoogle tako želi da omogući korisnicima koji nemaju nalog na njihovoj društvenoj mreži da koriste i tu uslugu, čime bi povećao broj korisnika bez potrebe bilo kakvog registrovanja.\nBy android • Android vesti • 0 • Tags: google, google pravi verziju instagrama, Instagram\nKako anonimno poslati mejl\tGoogle prisluškuje mejlove korisnika!


Crna Gora jedina je zemlja koja nije članica Evropske unije koja kao službenu valutu koristi euro, te će u pregovorima sa službenim Briselom (Bruxelles), kako ističu u crnogorskoj Središnjoj banci (CBCG), tražiti da zadrži taj status, uz modifikaciju mastrihtskih kriterija koji nisu primjenjivi.\n- Očekujemo da će taj kriterij biti zamijenjen nekim drugim, koji treba biti ispunjen - rekla je u ponedjeljak dnevniku "Vijesti" Kilibarda, koja je šefica radne grupe za Poglavlje 17 - evropska i monetarna unija, koje bi u pregovorima s EU-om trebalo biti otvoreno do kraja ove godine.\nEvropska komisija u svom izvještaju je navela da je Crna Gora jednostrano uvela euro 2002. godine. To je napravljeno uz prešutnu saglasnost evropskih dužnosnika.\n- U slučaju napuštanja eura, crnogorski dužnosnici navode da bi se država suočila s određenim rizicima, kao što su povećana inflatorna očekivanja, pogoršanja fiskalnih disbalansa, rast sivog gospodarstva, smanjenje stranih direktnih investicija i gospodarska recesija. Crna Gora je rekla da će težiti da ispuni kriterije za približavanje eurozoni, da je suglasna da će se pitanje njenog korištenja eura riješiti tokom pristupnih pregovora i da ne očekuje da će pristupiti eurozoni na datum pristupanja EU - navela je EK u jednom od ranijih izvještaja.\nBh. juniorke na startu kvalifikacija sutra protiv Srbije 11.09.2017 11:11\nNova hidžretska godina nastupa 21. septembra 11.09.2017 11:15


Kako javlja reporter "Blica" sa lica mesta, prema nezvaničnim saznanjima, napadač je pucao sa motora i pobegao, a sumnja se da je žena bila ciljana meta napada. Potraga za napadačem je u toku.\nKako saznajemo, pucnjava se dogodila oko 7 i 45, a žena je sa više hitaca pogođena u nogu i prebačena je u Urgentni centar.\nKako prenose beogradski mediji, napadač je ispalio nekoliko metaka iz pištolja, a žena je zadobila tri prostrelne rane.\nPrema rečima komšija iz susedne zgrade, rano jutros su se čuli rafali i komšije su odmah istrčale iz zgrade da pomognu ženi koja je jaukala od bolova.\nEkipe Hitne pomoći i policije bile su na licu mesta, a motiv pucnjave još uvek nije utvrđen.\nKako "Blic" saznaje, ranjena žena je zaposlena u jednoj banci na Novom Beogradu.


CASTROL MAGNATE Motorno ulje 5W40 4L | MD AUTO DELOVI\nCASTROL MAGNATE Motorno ulje 5W40 4L\nVrsta proizvoda Sintetička motorna ulja\nCastrol Magnatec 5W-40 je potpuno sintetičko ulje koje, zahvaljujući formuli „Inteligentnih Molekula”, garantuje stalnu zaštitu motora od trenutka paljenja. Magnatec s formulom „Inteligentnih Molekula” će se pobrinuti da vaš automobil duže ostane u savršenoj formi. Klasa kvalitete: API SM/CF, ACEA A3/B3/B4, C3 Specifikacije: MB 229.31, VW 502.00/505.00 SVOJSTVA: To je potpuno sintetička tehnologija s formulom „Inteligentnih Molekula” Prilagođeno savremenim motorima opremljenim turbo punjačima, intercoolerima, direktnim ubrizgavanjem goriva. Preporučujemo, takođe, za najsavremenije pogonske jedinice opremljene trostaznim katalizatorima. Mogućnost mešanja sa svim uljima koja ispunjavaju specifikacije API SH, SJ, SL, SM.


Android revija » Negativ nastupio na Telenor Play žurci u Subotici Negativ nastupio na Telenor Play žurci u Subotici – Android revija\nSvaki grad pravi žurku po svojoj želji, a pobednike kviza čekaju vredne nagrade\nIvana Peters – Negativ – Na Telenor Play žurci uSubotici\nSvi koji su prisustvovali Žurci na točkovima imali su mogućnost da na licu mesta učestvuju i u nagradnom kvizu i tako osvoje VIP paket za dve osobe za koncert Rijane u Cirihu. Nagrada uključuje VIP karte za dve osobe za koncert, prevoz, smeštaj, džeparac i obilazak grada. Najbolji takmičar koji je i korisnik paketa Telenor Play + u Subotici je Elena Vučinac.\nTelenor Play žurka na točkovima do sada je posetila Niš i Kragujevac, a održaće se još dve u Beogradu 4. maja i u Novom Sadu 11. maja.\nZa svaki od gradova zainteresovani mogu da odaberu jednu od tri ponuđene lokacije, plejlistu koja im se najviše dopada, izgled promo tima i voditelja. Dovoljno je da odu na aplikaciju „Telenor Play žurka na točkovima“ na Telenorovoj Fejsbuk strani i u nekoliko jednostavnih koraka daju glas za dobru zabavu u svom gradu. Takođe, na svakoj žurci gosti će moći da se upoznaju da funkcionalnostima Dizera kao jedne od glavnih karakteristika Telenor Play paketa i sa uređajima iz Telenorove bogate ponude.\nNegativ nastupio na Telenor Play žurci u Subotici was last modified: April 28th, 2013 by Goran Aničić\nInspektor BlažaNegativSuboticaTelenor PlayTelenor Play žurka


Vozaču ”audija” osumnjičenom da je usmtio dvoje u Nišu produžen pritvor – 24sata online\nVozaču ”audija” osumnjičenom da je usmtio dvoje u Nišu produžen pritvor\nOsnovni sud u Nišu produžio je danas za još 30 dana pritvor N. S. (19) iz Beograda, optuženom da je vozeći „audi 4″. januara na Bulevaru Medijana u Nišu izazvao tešku saobraćajnu nesreću u kojoj su stradali pešaci A.P. (12) i D. (48).\nPritvor mu je na predlog tužilaštva produžilo krivično vanpretresno veće suda zbog uznemirenja javnosti koje može ugroziti nesmetano i pravično vođenje krivičnog postupka, rekao je Tanjugu portparol Osnovnog suda u Nišu Vladimir Rakonjac.\nOptužnim predlogom koji je protiv N.S. sudu juče podnelo Osnovno javno tužilaštvo u Nišu on se tereti za krivično delo teško delo protiv bezbednosti javnog saobraćaja.\nTužilaštvo je u predlogu zatražilo od suda da okrivljenog osudi na maksimalnu kaznu od osam godina zatvora za krivično delo za koje se tereti, kao i zabranu upravljanja motonim vozilom od pet godina.\nPošto je u pitanju optužni predlog, a ne optužnica, sud bi uskoro trebalo da zakaže početak suđenja.\nN.S. se sumnjiči da je 4. januara oko 21 sat na Bulevaru Medijana automobilom izleteo na trotoar i udario dvojicu prolaznika, od kojih je dečak od 12 godina preminuo na licu mesta, a 48-godišnji muškarac u bolnici.\nZbog ove nesreće u Nišu održani protesti građana kojima su Nišlije želele da skrenu pažnju na nesreće u saobraćaju, za koje smatraju da nisu adekvatno kažnjene.\nTagovi: audiNišpritvorsaobraćajna nesrećavozač\nGobeljić otkrio Zvezdin plan pred gostovanje u Rumuniji


Pižon veoma zadovoljan pojedincima, ne otkriva imena | BeliOrlovi.rs\nPižon veoma zadovoljan pojedincima, ne otkriva imena\n10. februara 2011 - 11:35|Izrael-Srbija 2011, Prijateljska utakmica, Selektori, Vladimir Petrović|Komentari\nSelektor Srbije Vladimir Petrović Pižon bio je zadovoljan igrom svojih izabranika u pobedi nad Izraelom rezultatom 2:0 i nagovestio da bi neki igrači koje je isprobao mogli da postanu standardni članovi „orlova“.\n„Utakmica je bila izvanredna jer smo pobedili na teškom terenu protiv tehnički jakog rivala. Video sam nekoliko igrača u našoj selekciji, ali neću da otkrivam ko mi se posebno svideo. Video sam da su igračima moja filozofija i zahtevi koje postavljam pred njih sve jasniji“, rekao je Petrović, prenosi „Žurnal“.\nOn je dodao da je osim igrom, zadovoljan i atmosferom u ekipi.\n„Raduje me atmosfera, kako na terenu tako i među igračima. To su dobri pokazatelji pred mečeve sa Estonijom i Severnom Irskom. Naravno, sve sam bliži izboru tima za te mečeve“, rekao je Petrović i dodao da ga „brinu promašaji Dragana Mrđe“.\nZoran Tošić je dodao da je trijumf nad Izraelom veoma važan, jer je ekipa počela da vraća uzdrmano samopouzdanje.\n„Odigrali smo dobru utakmicu i pobedom počeli da vraćamo samopouzdanje. Grupa je ista kao i u prethodnim kvalifikacijama, kad smo pobeđivali sve rivale, bili neumoljivi i u prijateljskim utakmicama. Onda je došlo Svetsko prvenstvo u Južnoj Africi kad nas gol nije hteo, kad nije bilo sreće i kad upravo samopouzdanje počelo da pada. Dve poslednje pobede najbolji su način da ponovo verujemo u sebe“, rekao je Tošić.


Usvojen Zakon o zaštiti od buke u životnoj sredini - Ekologika\nMinistarka zaštite životne sredine Irena Vujović izjavila je da je Zakon u potpunosti usklađen sa evropskom regulativom iz ove oblasti. Ona je dodala da očekuje se da će njegova primena doprineti efikasnijem rešavanju problema buke i boljem kvalitetu života građana.\nZakonom je preciznije definisano šta je buka u životnoj sredini, proširena je lista izvora buke, kao i nadležnih za izradu strateških karata buke.\nKako je navela ministarka Strateške karte buke su osnova za izradu akcionih planova. One će biti i sredstvo za obaveštavanje građana o nivou buke u životnoj sredini i njenim štetnim efektima.\n„Cilj nam je da što efikasnije rešavamo problem, da sprečimo izloženost štetnim efektima buke i time obezbedimo bolje uslove živote za građane“.\nRok za donošenje akcionih planova je najkasnije godinu dana od usvajanja strateških karata buke.\nPrema rečima ministarke, jedan od razloga za donošenje novog zakona jeste i rešavanje problema povišene buke iz ugostiteljskih objekata.\nZakonom se, pored ovlašćenih pravnih lica, daje i ovlašćenje komunalnim milicionarima da kontrolišu buku poreklom iz ugostiteljskih objekata i to etaloniranim uređajima za merenje buke, a u skladu sa odlukom jedinice lokalne samouprave.\nUvedena je i obaveza prvog merenja buke. T znači da je vlasnik ili zakupac ugostiteljskog objekta dužan da obezbedi prvo merenje buke na lokaciji, pribavi izveštaj i po potrebi sprovede mere zvučne zaštite.\n„Primenom ovog zakona, uspostavićemo funkcionalni sistem praćenja i kontrole nivoa buke, što je od velikog značaja za zdravlje i kvalitet života naših građana“, navela je Vujović.\nUsvojen Zakon o klimatskim promenama Beogradska buka: Viša od dozvoljene na šest lokacija Nacrt zakona o zaštiti od buke na javnoj raspravi Učestvujte na javnoj raspravi o Nacrtu zakona o zaštiti od buke


EPIZODA 090: NEPOPULARNA MIŠLJENJA\nDobra stvar kada imate podkast je što možete naglas da kažete neke stvari za koje bi vas u društvu osudili, smejali vam se ili se čak posvađali. Kao npr da plačeš dok gledaš romantične komedije, da ponekad uživaš da slušaš ex-yu rok (i ponovo se možda rasplačeš), da se na svadbama samo praviš da si veseo uz trubače, da uopšte ne vidiš razliku između nekog kvalitetnog vina i Medveđe krvi ili da iskreno misliš da je pozorište ravno cirkusu. Ovako uvek možete da se vadite da je to samo bila neka tamo analiza ili tema za ragovor.\nEpisode 93 · 3 days ago\nEpisode 91 · 2 weeks ago\nEPIZODA 088: SLOBODA KOREKTNOSTI\nU ovoj epizodi smo preispitavali šta je korektno, šta je slobodno, šta politički, a šta govor. Šta je politička korektnost i politička sloboda iliti šta je sloboda govora, a šta sloboda korektnosti. U svakom slučaju, pogledajte pa ćete videti o čemu je reč.\nEPIZODA 087: KAZAHSTAN Gošća: Anabel Đorđević\nU ovoj epizodi smo za rekordnih 14 minuta uspeli da spomenemo i babe i dede i "zavisi od čoveka do čoveka" i srednju školu. Ovo nam je onda ostavilo dosta prostora da sa našom gošćom popričamo o tome kako da znamo ko smo i šta smo, ako smo rođeni u jednoj, a živimo u drugoj zemlji, šta se jede slatko u Kazahstanu, je l' imaju oni neke IJADE, kako izgledaju svadbe i, normalno, sa koliko se godina polazi u školu i koliko razreda ima.


Tečnost za čišćenje sočiva 'ReNu MoistureLoc', američkog proizvođača 'Bausch & Lomb', koja se povlači iz prodavnica širom sveta zbog sumnje da izaziva opasnu infekciju oka, nikada nije dobila dozvolu od Agencije za lekove da se prodaje u Srbiji.\nIpak, ona se još od prošle godine nalazi na policama apoteka i privatnih očnih klinika. Ministarstvo zdravlja će zbog toga podneti prijave protiv uvoznika i distributera ove tečnosti 'Grossoptica', a ostaje nejasno ko će da kazni državu što nije ranije otkrila da se nelegalan proizvod nalazi u slobodnoj prodaji.\nIako 'Grossoptic' uvozi ovu tečnost još od prošle godine, Agencija za lekove i medicinska sredstva, zadužena za registraciju lekova, reagovala je tek 18. maja kada joj je 'Grossoptic' poslao obaveštenje o povlačenju proizvoda 'MoistureLoc', koji zvanično nije ni uvezen. Pošto nije nadležna da povuče proizvod koji nema dozvolu za stavljanje u promet, Agencija je o tome obavestila inspekciju za lekove Ministarstva zdravlja.\n- Inspekcija je već krenula u obilazak apoteka i gde god budu naišli na 'MoistureLoc', zapleniće ga. Protiv 'Grossoptica' i onih apoteka i klinika gde budu pronašli tečnost podići ćemo prijavu u skladu sa Zakonom o lekovima - rekao nam je pomoćnik ministra zdravlja Vasilije Antić.\nNa pitanje zašto inspekcija za lekove nije ranije utvrdila da se nelegalna tečnost prodaje u apotekama i očnim klinikama, on nam je rekao da je u Srbiji registrovano oko 10.000 lekova i medicinskih sredstava u 3.000 apoteka, te da inspekcija ne može obilaskom svih njih da utvrdi koji je lek registrovan, a koji nije.\n- Cilj je da se preseče lanac od veledrogerija do apoteka, a ne obrnuto. Problem se javio zbog primene novog Zakona o lekovima, zbog čega je za mnoge lekove i medicinska sredstva odjednom zahtevana dozvola da bi se našle na tržištu. Carini, uvoznicima i Agenciji za lekove je to sve novo, i zbog toga se dešavaju ovakvi propusti. Biće bolje kada se sve to stabilizuje - tvrdi on.\n'Grossoptic' je Agenciji za lekove predao zahtev za registraciju 'ReNu MoistureLoc' još 15. oktobra 2005. godine, ali rešenje još nisu dobili. To ih, međutim, nije sprečilo da od početka ove godine uvezu 15.120 kutija ove tečnosti.\n- Nijedna tečnost za čišćenje sočiva nije registrovana na našem tržištu osim fiziološkog rastvora, zato što do sada nisu spadale u lekove i medicinska sredstva, pa nije bilo potrebe ni da se registruju. Tek se od pre godinu dana tako klasifikuju, pa nam je to otežavajuća okolnost. Agenciji za lekove potrebno je sedam meseci da registruje lek - kaže Milan Starčević, generalni direktor 'Grossoptica', firme koja uvozi i ditribuira proizvode 'Bausch & Lomb'.\nStarčević tvrdi da su oni obavestili oftalmologe, optičarske radnje i očne klinike, javnost i korisnike tečnosti 'MoistureLoc' da je više ne koriste. On misli da će biti povučeno sa tržišta od četiri do pet hiljada kutija.\n- Došli smo do nekog zaključka da, ukoliko se nepropisno rukuje kontaktnim sočivima i sa prljavim rukama dođe u kontakt sa gljivicama, one se na ekstremno visokim temperaturama mogu preneti i na oči. U tim slučajevima preparat 'MoistureLoc' nema antiseptičko dejstvo - dodaje Starčević.\nSonja Todorović - Jovana Subotić


Hitni projekt COVID-19 – Federalno ministarstvo rada i socijalne politike\nHitni projekt COVID-19\nDatum: 24 Januara, 2022\nRazvojni cilj „Hitnog projekta COVID-19“ je da spriječi, uoči i odgovori na prijetnje nastale pandemijom COVID-19, te osnaživanje nacionalnog sistema javnog zdravstva kako bi bilo u stanju da uspješno odgovori na novonastale izazove uzrokovane pandemijom. Projekat se ralizuje na cijeloj teritoriji Bosne i Hercegovine, u oba bosanskohercegovačka entiteta.\nKomponenta „Hitnog projekta COVID-19“ planirana za Federaciju Bosne i Hercegovine implementira se intersektorskom suradnjom ostvarenom između Federalnog ministarstva zdravstva, koje je ujedno vodeći implementator projekta, i Federalnog ministarstva rada i socijalne politike, u čijoj nadležnosti je realizacija planiranih privremenih novčanih transfera prema socijalno ranjivim pojedincima i kućanstvima pogođenim porastom životnih troškova koje je uzrokovala pandemija. Projektom COVID-19 predviđena je dodatna novčana pomoć u iznosu od 50,00 EUR (97,80 KM) za dvije najugroženije kategorije stanovništva:\nKorisnici stalne novčane pomoći i\nOsobe sa I stepenom invalidnosti (neratni invalidi i civilne žrtve rata), koje ostvaruju pravo na tuđu njegu i pomoć I kategorije\nSredstva za realizaciju Projekta finansirana su od strane Svjetske banke, a aktivnosti na realizaciji transfera prema krajnjim korisnicima započete su već u januaru 2021. godine. Prvobitnim projektnim sporazumom planirano je da se u periodu od 2 godine (24 mjeseca) realizuje 6 transfera novčane pomoći, međutim ostvarena je brža dinamika provedbe projekta, čime se osnovano očekuje da se planirana sredstva u potpunosti realiziraju tokom 2021. godine. Također, uspostavljanje zadovoljavajućeg sistema finansijske kontrole i praćenja omogućilo je povećanje planiranog broja isplata krajnjim korisnika (relizirati će se još dodatne dvije isplate korisnicima koje nisu bile planirane prvobitnim projektnim aranžmanom).\nDo sada je uspješno realizovano svih šest novčanih transfera, kao i dodatna sedma isplata prema ciljanim grupama korisnika, koja nije bila planirana prvobitnim Sporazumom. Navedenim novčanim transferima ukupno je dato 156.540 naloga za isplatu krajnjim korisnicima, u ukupnom iznosu od 15.447.021,00 KM.\nTranferi su realizovani na račune 24.044 osoba u Federaciji Bosne i Hercegovine (16.235 osoba sa pravom na tuđu njegu i pomoć I kategorije, te oko 7.809 osoba koje su korisnici prava na stalnu novčanu pomoć). Međutim, nakon provedenog monitoringa na slučajnom uzorku od 1.500 korisnika, prikupljeni rezultati pokazuju da je omjer između broja direktnih korisnika finansijske pomoći i broja članova njihovih domaćinstava u koeficijentu 2,25, na osnovu čega se stvarni broj osoba koje ostvaruju finansijsku korist plasiranjem navedenih sredstava trenutno procijenjuje na oko 54.100 osoba u Federaciji Bosne i Hercegovine.\nZa dodatne informacije vezane za „Hitni projekat COVID-19“, molimo Vas da posjetite link:\nProjekat podrške zapošljavanja


EPS traži poskupljenje struje za 2 odsto od 1. oktobra | Gde Investirati\nElektroprivreda Srbije je, nakon analize sa ekspertskim timom Svetske banke, a u skladu sa planom finansijske konsolidacije, uputila zahtev Agenciji za energetiku Srbije za poskupljenje električne energije u iznosu od 2 odsto.\nUkoliko Agencija usvoji zahtev EPS-a nove cene električne energije važiće od 1. oktobra 2017. godine.\n“To predstavlja usklađivanje cene samo za deo inflatornog kretanja, što je posledica ukupne finansijske stabilizacije u Srbiji, kao i dobrih finansijskih rezultata koje je ostvarila Elektroprivreda Srbije, na osnovu čega je dobijena pozitivna ocena i saglasnost međunarodnih finansijskih institucija”, navodi se u saopštenju.\n“I pored toga, Srbija ostaje država sa ubedljivo najnižom cenom električne energije u Evropi, daleko ispod cena u regionu: struja je kod nas jeftinija 19% nego u Makedoniji, 20% nego u Albaniji, 21% nego u BiH, 31% je niža cena nego u Crnoj Gori i 50% nego u Hrvatskoj”, navelo je Ministarstvo rudarstva i energetike.\nPrevious Alphabet usklađuje poslovanje sa odredbama Evropske komisije\nNext Philip Morris povećao profit u prvih šest meseci za 11 odsto\nKompanija Telekom Srbija saopštila je da je Skupština akcionarskog društva “Telekom Srbija” ad donela odluku o isplati dividende u ukupnom bruto iznosu od 8.122.640.000 dinara, u bruto iznosu 10,1533 dinara\nBeogradska berza: Rast indeksa praćen slabim prometom, Galenika Fitofarmacija najprometnija


Sjedinjene Američke države su poslale oficira sa najvišim rangom u Ankaru kako bi pokušali da limitiraju negativne posledice po odnose SAD i Turske. Džozef Danford, Komandant združenog komiteta načelnika štabova oružanih snaga SAD, je podržao Ankaru u naporima da održi demokratski poredak u Turksoj. Iskoristio je priliku da osudi pokušaj vojnog udara.\nDva dana po okončanju pokušaja puča u Turskoj, sličnu poruku je Jens Stoltenberg poslao Turskom Predsedniku Erdoganu. Stoltenberg je naglasio da Turska mora takođe da poštuje i principe vladavine prava i ljudskih prava.\nTurska vlast nije bila zadovoljna relativno mlakom podrškom koju je dobila od saveznika. Zvaničnici NATO do sada nisu komentarisali čistku u Turskoj vojsci, iako se možu čuti iz Brisela da svaka NATO članica ima pravo da smenjuje rukovodstvo svoje vojske.


Crna Gora: opozicija u raskoraku | Institute for War and Peace Reporting\nCrna Gora: opozicija u raskoraku\nRazocaranje Milom Djukanovicem je mozda sve vece, ali stare opozicione stranke nemaju od toga puno koristi.\nCrnogorska opozicija ne uspeva da zabelezi politicke poene na rastucem nezadovoljstvu javnosti vladom premijera Mila Djukanovica, tvrde analiticari.\nNiz akcija koje su pokrenule opozicione stranke – od uobicajenih javnih protesta u Podgorici, pa do visemesecnog bojkota parlamenta – nisu narusili samopouzdanje vlade, niti su prevremene opste izbore koje opozicija zahteva ucinili imalo blizim.\nU isto vreme, crnogorska opozicija je ophrvana internim medjusobnim sukobima. Protesti koje je opozicija organizovala "zbog teske ekonomske situacije i kriminalizacije drzave" otkazani su prosle sedmice jer celnici opozicije ne mogu da se dogovore oko toga ko ce imati primat na vanrednim izborima koje zahtevaju.\nPrema rezultatima istrazivanja javnog mnjenja, koje je sproveo Centar za demokratiju, CEDEM, krajem juna, oko 36 odsto ispitanika veoma je nezadovoljno radom vlade.\nDirektor CEDEM-a prof. dr Srdjan Darmanovic saopstio je da je vladajuca koalicija – Djukanoviceva Demokratska partija socijalista, DPS, i manja Socijaldemokratska partija, SDP – jos uvek jaca od udruzene opozicije sa ukupno oko 25 odsto podrske u javnosti.\nVeselin Pavicevic, analiticar Centra za demokratiju i ljudska prava, CEDEM, tvrdi da opozicione stranke nisu uspele da se nametnu kao demokratska alternativa vlasti zbog nacina na koji sebe predstavljaju u javnosti.\n"Oni promovisu na javnoj sceni nesto na cemu ne moze pocivati demokratska alternativa i zdrava infrastruktura", izjavio je za IWPR. "U sve sto je pocelo da se izgradjuje kao element sistema ubrizgali su nepoverenje. Ne postuju institucije, pocev od toga da bojkotuju parlament, pa nadalje."\nZapadni zvanicnici dodaju da su zahtevi opozicije za Djukanovicevom ostavkom kao predsednika vlade nerealni s obzirom da uziva podrsku apsolutne vecine u republickom parlamentu.\n"Opozicija ne moze da ugrozi vladajucu koaliciju i primora je na raspisivanje prevremenih izbora", izjavio je za IWPR jedan zapadni zvanicnik koji je zeleo da ostane anoniman. "Ponasajuci se na takav nacin, oni su sami sebi pucali u nogu. Oni ne nude nista konstruktivno – samo kritiku vlasti. Nisu iskazali dovoljno fleksibilnosti."\nAnketa na ulicama Podgorice pojacava utisak da opozicija nije uspela da iskoristi nezadovoljstvo javnosti aktuelnom vlascu za sticanje sopstvenih politickih poena.\n"Svi su oni bili na vlasti, pa smo videli da imaju isti nacin razmisljanja", kaze Marko, sluzbenik iz Podgorice, za opozicione stranke. "Svi su oni isti."\n"Koja su njihova resenja za bolji zivog gradjana?", pita se penzionerka Jadranka. "Kako misle da mi povecaju penziju?"\nOsim odredjenog politickog deficita, veliki problem sa kojim se suocava opozicija je njen raznorodan karakter.\nCetiri stranke se i dalje zalazu za opstanak drzavne zajednice sa Srbijom, dok Liberalni savez, LS, Miodraga Zivkovica, zastupa ideju o nezavisnosti malene republike. Partije koje se zalazu za drzavnu zajednicu su Srpska narodna stranka, SNS, Andrije Mandica, Demokratska srpska stranka, DSS, Bozidara Bojovica, Socijalisticka narodna partija, SNP, Predraga Bulatovica i Narodna stranka, NS, Dragana Soca.\nZahtevajuci vanredne izbore i prelaznu vladu koja bi ih sprovela, opozicija je dva meseca u Podgorici jednom nedeljno organizovala mirne proteste.\nProtesti su poceli zbog sudjenja lideru Liberalnog saveza Zivkovicu koga premijer Djukanovic tuzi zbog klevete, koje je pocelo pocetkom maja.\nCrnogorska opozicija od juna prosle godine bojkotuje rad parlamenta jer je ukinut televizijski prenos skupstinskih zasedanja.\nOpozicioni celnici su napustili skupstinu, tvrdeci da je vlast upotrebila svoj uticaj u savetu Televizije Crna Gora, TVCG, i nalozila joj da ukine prenose. Oni tvrde da je to naskodilo opozicionim interesima jer je time vlast ukinula mogucnost da crnogorska javnost cuje kritiku vladine politike.\nU isto vreme, bojkot parlamenta je prakticno uklonio crnogorsku opoziciju iz sredista paznje javnosti, sto je doprinelo dodatnom padu rejtinga opozicionih stranaka.\nProtesti opozicije zbog ukidanja prenosa skupstinskih zasedanja su tek jedna od nekoliko kampanja koje nisu uspele da ugroze samopouzdanje aktuelnih vlasti, uprkos narastajucem nezadovoljstvu javnosti radom Djukanoviceve vlade.\nPored toga, protestna okupljanja opozicije su slabo posecena. Prisustvuje im, u proseku, oko 3.000 ljudi, sto je razlog zbog koga Djukanoviceva DPS ne strepi previse od njih.\nDodatno nezadovoljstvo javnosti izaziva cinjenica da medju strankama koje se zalazu za opstanak u zajednici sa Srbijom vlada nesloga.\nSocijalisticka narodna partija, SNP, Predraga Bulatovica, nekadasnja saveznica Slobodana Milosevica, najveca je opoziciona stranka, kojoj manje partije iz opozicionog bloka – SNS, DSS i NS – nastoje da preotmu biracko telo.\nZvanicnici SNP-a su otvoreno tvrdili u vise navrata da je cilj manjih stranaka da preotmu birace SNP-a, dok lideri NS-a, SNS-a i DSS-a u neformalnim kontaktima to ne kriju jer sebe smatraju istinskim predstavnicima Srba u Crnoj Gori, koji su pretezno za ocuvanje drzavne zajednice sa Srbijom.\nGoruci problemi unutar opozicije su izasli na videlo sredinom prosle sedmice kada je predsednik Srpske narodne stranke, SNS, Andrija Mandic, posle visednevnih pregovora iza zatvorenih vrata javno saopstio da se stranke opozicije ne mogu dogovoriti oko procentualne zastupljenosti na zajednickoj izbornoj listi za vanredne izbore.\nMandic je dodao da nije sasvim jasno da li ce se prevremeni izbori uopste odrzati s obzirom da vladajuce stranke imaju stabilnu vecinu u parlamentu.\nTo je iritiralo lidere Narodne stranke i Liberalnog saveza Dragana Soca i Miodraga Zivkovica, koji su Mandica optuzili da je neozbiljan, dok je Soc istovremeno otkazivanje protestnih mitinga obrazlagao vrucinama i utakmicama evropskog prvenstva u fudbalu.\nOvakva situacija u opozicionim redovima ide u prilog i vladi i Grupi za promene, GZP, bivsoj nevladinoj organizaciji koja ne krije nameru da ucestvuje na sledecim izborima kao politicka stranka, a vec uziva podrsku oko 10 odsto glasaca.\nDragan Soc opisuje Grupu za promene kao "klasicnu 'one man' organizaciju bez koherentnog programa ili infrastrukture". U izjavi za IWPR Soc kaze: "Oni u javnosti egzistiraju na kritici pojedinih poteza vlasti i na podrsci medija, ukljucujuci tu i one provladine."\nSoc je naglasio da "nista sto opozicija mnogo pre njih nije rekla oni nisu kazali", napominjuci da ce izbori jasno pokazati gde je mesto Grupi za promene.\nMedjutim, po misljenju Srdjana Darmanovica, dolazak novog politickog aktera na scenu ce verovatno pomoci vladi jer ce na sledecim izborima drzati kljuc za formiranje parlamentarne vecine.\nPortparol vladajuce DPS Predrag Sekulic se osvrnuo na ono sto je nazvao tipicnom "balkanskom" taktikom opstrukcije.\n"Oni se ponasaju balkanski, a ne evropski jer prosto ne mogu da se naviknu da mandat vlade traje cetiri godine", kaze on.\n"Oni nisu konstruktivna opozicija koja nudi predloge za resavanje postojecih problema", dodaje on. "U izbore su usli sta puno obecanja, a sada pokusavaju da prebrode nezadovoljstvo biraca okrivljujuci za sve vlast."\nNedjeljko Rudovic je novinar podgorickog dnevnog lista "Vijesti".


Niški Portal | Zaostale zarade traži 6.212 bivših radnika\nutorak 24-11-2020 04:04\nU Centru za socijalni rad posle dogovora sa rukovodstvom grada Niša, evidentirana su 6.212 radnika bivši niških industrija, fabrika i preduzeća, koji traže isplatu zaostalih plata i zarada iz perioda pre nego što su njihovi radni kolektivi ugašeni. Direktor ovog centra Zoran Jović za Niški portal kaže da su na ovim spiskovima svi radnici koji potražuju neisplaćene zarade. Prema njegovim rečima u narednih petnaestak dana biće sačinjena baza podataka iz koje će se tačno videti ko ima pravo, a ko ne, na zaostale plate. Očekuje se da će na osnovu toga lako moći da se utvrdi ne samo broj stvarno oštećenih, nego i visina ukupnih finansijskih sredstava koje država treba da izdvoji kako bi bio rešen problem koji traje deceniju i po, još od 2001.godine.\nNajnoviji spiskovi radnika koji očekuju isplatu zaostalih zarada dogovoreno je početkom februara ove godine na sastanku u Beogradu koji je iniciralo rukovodstvo Niša sa ministrom finansija Dušanom Vujovićem i ministrom za rad i socijalna pitanja Aleksandrom Vulinom. Osim odluke da se sačine novi, ali precizan spisak svih oštećenih najavljeno i da će se radnicima u Nišu najpre isplati jednokratna novčana pomoć, a potom, najverovatnije do jeseni ove godine, i prvi deo neisplaćenih zarada.\nRadnici ipak i dalje protestuju\nI pored toga što je završeno evidentiranje, protest dela nezadovoljnih radnika je i dalje nastavljen. Radiša Spasić, jedan od organizatora protesta kaže:\n- Sumnjamo da ćemo opet biti izigrani. Nije jasno zašto su u Centru za socijalni rad posebno prave spiskovi radnika koji su sa područja grada Niša. To je namera da nas razjedine i da na taj način pokušavaju da ljude sa posebnih spiskova iskoriste za predstojeće lokalne izbore?\nDirektor Jović demantuje radnike\nZoran Jovanović, direktor Centra za socijalni rad demantuje radnike u protestu:\n-Pravo da se prijave sa zahtevom za isplate zaostalih zarada imali su svi radnici bivših niških kolektiva, bez obzira gde žive i gde stanuju. Međutim, treba da se zna da je najavljeno da će grad Niš jednokratno pomoći sve radnike koji žive na teritoriji grada kako bi se premostio period dok ne počne isplata zaostalih zarada. Jasno je da se posebna evidencija mora sačiniti o onima koji žive u Nišu i koji će imati pravo na tu jednokratnu pomoć. Radnici koji žive na područjima drugih opština i gradova za takvu pomoć mogu da se obrate centrima za socijalni rad u svojim opštinama i mestima, rekao je Zoran Jović za Niški portal.


Grčki parlament usvojio reformu penzionog i poreskog sistema\nGrčki parlament usvojio je kasno sinoć reformu penzionog sistema i poreskih zakona u sklopu mera koje od Grčke zahtevaju poverioci, Evropska unija (EU) i Međunarodni monetarni fond (MMF). Predlog je usvojen tesnom većinom samo nekoliko časova uoči… »\nPravda: Atina po uzoru na Beograd: Rezanje penzija prošlo parlamentKurir: Grčkoj novi nameti: Izglasane reforme penzionog sistema, na ulice izašlo 26.000 ljudijoš 5 povezanih\nNišta od lepog vremena do kraja maja: U četvrtak stiže naglo zahlađenje sa kišom!\nBEOGRAD - U Srbiji će sutra, najpre u zapadnim i jugozapadnim, a po podne i uveče i u ostalim krajevima zemlje, doći do naoblačenja, mestimično sa kišom, pljuskovima i grmljavinom. Vetar će biti slab i umeren, pre podne jugoistočni, po podne… »\nRTS: Vremenska prognoza - 10. maj24 Sata: Varljivo sunce: Spremite kišobrane, kapuljače, kese - očekuje nas pljusakjoš 6 povezanih\nEndi Mari i Morezmo raskinuli saradnju\nSportski žurnal 09.05.2016\nBritanski teniser Endi Mari saopštio je da je raskinuo ugovor sa trenerom Ameli Morezmo posle skoro dve godine saradnje. Treći teniser sveta izjavio je da je mnogo naučio od Morezmo, ali da su zajedno dogovorili završetak saradnje. – Poslednje dve… »\nNovi magazin: Marej okončao saradnju s MorezmoMondo: Novak "smenio" Morezmojoš 6 povezanih


J. Piter Fam\nNATO ima novog rivala\nRuska intervencija u Gruziji dovela je “u pitanje čitavu premisu“ dosadašnjeg zapadnog angažmana s Rusijom, upozorio je prošle nedelje američki sekretar za odbranu Robert Gejts. On je takođe je izjavio da bi rat između Moskve i Tbilisija mogao da ostavi „duboke posledice kako na razvoj naših bilateralnih odnosa po pitanju bezbednosti, tako i na odnos sa NATO-om“. Republikanski predsednički kandidat, Džon Mekejn, ponovio je svoj pređašnji poziv da se preispita saveznički odnos sa Rusijom, kao i učestvovanje Moskve u radu G8 i Svetske trgovinske organizacije. Zbignjev Bržežinski, savetnik demokratskog predsedničkog kandidata, Baraka Obame, u kolumni u „Tajmu“ predložio ?? „neophodan bojkot Rusije na međunarodnom nivou“. Nesumnjivo je da se odnos Rusije i zapadne demokratije generalno - a posebno sa Sjedinjenim Državama - pogoršao zbog ovog sukoba. Štaviše, postaje očigledno da klubovi sa Zapada nisu više jedini veliki igrači: Šangajska organizacija za saradnju (SCO), čiji se godišnji samit u Tadžikistanu održava sledeće n?delje, polako ali sigurno se razvija u punopravnu organizaciju za bezbednost.\nŠangajska organizacija za saradnju osnovana je 2001, i u njenom sastavu se nalaze Kina, Rusija, Kazahstan, Kirgistan, Tadžikistan i Uzbekistan. Mongolija se pridružila 2004. kao posmatrač, dok su Indija, Iran i Pakistan taj status dobili 2005. godine. Iran i Pakistan trenutno čekaju odgovor na svoj zahtev da postanu punopravne članice, mada status ove druge zemlje nije do kraja jasan zbog ostavke predsednika Perveza Mušarafa. Kao blok, Šangajska organizacija za saradnju ima izuzetan potencijal. Ukupno stanovništvo njenih država članica broji otprilike jednu četvrtinu ukupnog svetskog stanovništva. Šest zemalja poseduje 8 odsto poznatih svetskih rezervi nafte i 31 posto rezervi prirodnog gasa za koji se zna (brojke će skočiti na 18 odnosno 37 odsto ukoliko Iran postane punopravni član). Kineska armija je najveća na svetu, a Ruska aktivna vojska je četvrta po veličini na svetu, sa kombinovanim budžetom za odbranu za koji se procenjuje da iznosi bar 10 posto od ukupnih vojnih troškova na globalnom nivou.\nUprkos tome što stariji zvaničnici to povremeno negiraju, politička i vojna koordinacija postaje zaštitni znak ove organizacije. Mada je isprva osnovana sa skromnim ciljem da izgradi poverenje među zemljama koje se graniče, aktivnosti Šangajske organizacije za saradnju značajno su se povećale 2004. godine, sa osnivanjem stalnog sekretarijata u Pekingu i regionalnog centra za antiterorizam u Uzbekistanu, koji predstavlja vezu između bezbednosnih službi u državama članicama. Samit lidera država koji je prošlog avgusta održan u Biškoku, u Kirgistanu, podudario se sa zajedničkim vežbama jedinica iz svih šest zemalja članica ove organizacije. Manevri su otpočeli u Urumki, glavnom gradu kineske autonomne pokrajine Xinjiang, i završili su se u Čeljabinsku, na Uralu u Rusiji. Oktobra prošle godine, Šangajska organizacija za saradnju potpisala je Memorandum o razumevanju sa Organizacijom sporazuma o kolektivnoj bezbednosti, ruskom vodećom vojnom alijansom bivših sovjetskih republika. Obe organizacije su se obavezale da će uspostaviti blisku saradnju, koristeći interventne jedinice i drugo vojno naoružanje ovih potonjih i mandat ovih prethodnih za uspostavljanje regionalne koordinacije.\nUslov sine qua non za bilo koju delotvornu višečlanu instituciju je da njeni članovi postižu minimalan konsensus u vezi sa osnovnim principima i da imaju zajedničke interese. U najmanju ruku, struktura vlasti unutar država članica Šangajske organizacije za saradnju može se opisati kao autoritarna. Države potpisnice su se prilikom osnivanja organizacije obavezale da će se boriti protiv „terorizma, separatizma i ekstremizma“, što predstavlja pretnju međunarodnom miru i bezbednosti kao i „ozbiljnu pretnju teritorijalnom integritetu i bezbednosti“ država članica. Prema tome, Šangajska organizacija za saradnju smatra da je ona alternativa za ono što njene članice opisuju kao napore - prvenstveno SAD, čiji je zahtev da dobije status posmatrača neslavno odbijen 2005. - da se postigne globalna hegemonija. U kominikeu izdatom nakon samita 2005. stoji da „razuman i pravedan svetski poredak mora da bude zasnovan na međusobnom poverenju i negovanju dobrosusedskih odnosa, na građenju iskrenih partnerskih odnosa bez pretenzija na monopol i dominaciju u međunarodnim odnosima“. Pored potvrđivanja da su „principi i standardi međunarodnog prava, a pre svega, Povelje UN neprikosnoveni“, Deklaracijom iz Astana dodat je prigovor da je „u oblasti ljudskih prava neophodno bezrezervno i neprekidno poštovati istorijsku tradiciju i nacionalna osećanja svakog čoveka, kao i suverenitet i jednakost među svim državama.“\nDok bi koncentrisane mere protiv terorizma, separatizma i ekstremizma – kao i odbijanje spoljašnjeg „mešanja“ – mogle navesti na pomisao da je Šangajska organizacija za saradnju konzervativan blok opredeljen za status quo , dotle nedavna dešavanja ukazuju na mnogo ambiciozniju agendu. Prošle godine, na inicijativu tadašnjeg ruskog predsednika, Vladimira Putina, grupa ministara iz zemalja članica sastala se u Moskvi. Njihov cilj je bio da obrazuju telo unutar SCO koje će biti zaduženo za jasno određivanje zajedničke energetske politike, sa ciljem da se izbegne mogući kinesko-ruski „sudar“ oko resursa u centralnoj Aziji i pozicioniranje bloka za dominaciju na svetskom tržištu. Kretanja u pravcu uspostavljanja kontrole nad cenom i proizvodnjom energenata mogla bi doživeti procvat ukoliko se Iran priključi Šangajskoj organizaciji za saradnju, budući da je predsednik Mahmud Ahmadinežad sa entuzijazmom zagovarao projekat „gas OPEC“.\nKako se situacija razvija, SCO, koja je dobila status posmatrača u UN i uspostavila formalnu vezu sa ASEAN-om, može da stvori kredibilni zahtev da bude legitimni takmac zapadnoj, vodećoj bezbednosnoj inicijativi u Evroaziji, kao što je Partnerstvo za mir NATO-a, zatim u instrumentima koje je Rusija do tog dana koristila, uključujući Komonvelt nezavisnih država i CTSO. Potpisivanje Sporazuma o dugoročnom negovanju dobrosusedskih odnosa, prijateljstva i saradnje između zemalja članica SCO-a prošle godine, čini okvir za bližu saradnju u raznovrsnim zakonskim, pravnim i kulturnim pitanjima, koje je kineski ministar inostranih poslova, Jang Đieči, nedavno okarakterisao kao signal „da su napori za ostvarivanje dobre saradnje u usponu i da su dostigli viši nivo“.\nRusija je u ponedeljak povukla svoj zahtev za hitan sastanak saveta NATO-Rusija. U slučaju da ovo konsultativno telo opstane, aktuelne krize će i dalje postojati i mogu se shvatiti zapravo kao sredstvo alijanse za kažnjavanje Moskve za ono što je generalni sekretar NATO-a, Jap de Hop Shefer, označio kao „preteranu i nesrazmeranu upotrebu sile od strane Rusije“. Za samo sedam godina, SCO je od slavnog graničnog bezbednosnog okvira prerastao u regionalnu antiterorističku zajednicu i alternativni međunarodni blok, sa značajnim bezbednosnim komponentama i velikim ekonomskim i političkim potencijalom. Mada joj još uvek nedostaje mnogo elemenata kako bi mogla da bude pravi rival NATO-u, Šangajska organizacija za saradnju već jeste faktor koji remeti evroazijske geopolitičke kalkulacije.\nJ. Piter Fam je direktor “Nelson instituta za međunarodne i javne odnose” na Univerzitetu Džejms Medison i stariji saradnik u Fondaciji za odbranu demokratije.\n(19.08.2008 The National Interest)


Protestuju bivši vlasnici zemljišta na Voždovcu – Nadlanu.com\nProtestuju bivši vlasnici zemljišta na Voždovcu\nBEOGRAD, 30. avgusta 2010. (Beta) – Oko 50 bivših vlasnika zemljišta na kome se nalazi nekadašnja kasarna "Vojvoda Stepa Stepanović" na Voždovcu, a gde treba da počne izgradnja stanova, protestuje u ponedeljak ispred kapija tog zdanja zahtevajući povraćaj zemljišta ili pravednu nadoknadu.\nBEOGRAD, 30. avgusta 2010. (Beta) – Oko 50 bivših vlasnika zemljišta na kome se nalazi nekadašnja kasarna “Vojvoda Stepa Stepanović” na Voždovcu, a gde treba da počne izgradnja stanova, protestuje u ponedeljak ispred kapija tog zdanja zahtevajući povraćaj zemljišta ili pravednu nadoknadu.\nPredstavnik bivših vlasnika zemljišta Živorad Životić kazao je novinarima koji prate početak pripremnih radova za izgradnju stanova na lokaciji kasarne, da protestuju “zbog masovnog oduzimanja zemljišta od strane države koja je počela još 1951. goidine po raznim osnovama – eksproprijacijom, nacionaliacijom i ugovorima o zakupu”.\nIstakao je da vlasnici zemljišta imaju “svu potrebnu dokumentaciju i da traže ili povraćaj zemljišta ili pravednu nadoknadu”. Dodao je da su se vlasnici zemljišta ranije obraćali nadležnima, ali da su jedino dobili odgobor od predsednika Vlade Srbije Mirka Cvetkovića koji ih je uputio na Ministarstvo finansija.


Privredna komora Niša: Nema pada privrede kad je izvoz povećan za 21 odsto - Ekonomija - Dnevni list Danas\nPočetna » Ekonomija » Privredna komora Niša: Nema pada privrede kad je izvoz povećan za 21 odsto\nDirektor Regionalne privredne komore demantuje tvrdnje gradskog sekretarijata\nPrivredna komora Niša: Nema pada privrede kad je izvoz povećan za 21 odsto\n0Piše: Z. Miladinović 27. avgusta 2018. 12.30\nOvaj sekretarijat je saopštio i da je u prvoj polovini ove godine najveći pad zabeležen u proizvodnji mašina (44 odsto), a zatim u proizvodnji metalnih proizvoda (42 odsto). Industrijska proizvodnja u Nišu bila je veća u odnosu na isti period prošle godine u januaru i aprilu, ali je pad zabeležen u februaru, martu, maju i junu ove godine, saopštio je Sekretarijat.\n– Industrijska proizvodnja u ovom periodu nije mogla da padne, pošto je tada u našem regionu, koji obuhvata Nišavski, Pirotski i Toplički okrug, spoljnotrgovinski promet porastao za 21,7 odsto, a izvoz za 27,6 odsto. Slični podaci važe i za Niš. Potpuno je nelogično da spoljnotrgovinski promet i izvoz rastu u ovom procentu, a da proizvodnja pada. Takođe je nelogično da je proizvodnja metalnih proizvoda u Nišu navodno pala za čak 42 odsto, a da pri tom skoro sve fabrike koje najintenzivnije rade, Jura, Jura Šin Von, Leoni ili DŽonson elektrik, pripadaju upravo metalnom sektoru – rekao je Milićević za naš list.\nOn je kazao da je izvor podataka o spoljnotrgovinskoj razmeni Republički zavod za statistiku, koji „beleži svaki uvoz i izvoz u Srbiji“, zbog čega su oni „potpuno precizni“.\n– Za razliku od njih, podatak o navodnom padu industrijske proizvodnje u Nišu dobijen je kroz istraživanje koje se kod nas radi nekoliko godina po metodologiji Evropske unije, a na reprezentativnom uzorku na nacionalnom nivou, koji Niš tretira samo delimično, odnosno ne obuhvata svaku fabriku u ovom gradu. Taj podatak je, dakle, tačan za Republiku, ali je pogrešan za Niš – rekao je Milićević i dodao da će tražiti da niški Sekretarijat za privredu ubuduće ne objavljuje takve, nerelevantne podatke.\nPodaci ovog sekretarijata razlikuju se i od izjava državnih i lokalnih zvaničnika o „nikada većim investicijama u Niš“ i „ekonomskom bumu“, do kojeg je došlo, kako navode, i zbog značajne podrške Vlade, a posebno predsednika Srbije Aleksandra Vučića. I sam Vučić je više puta isticao „izuzetno velika“ finansijska ulaganja u ovaj grad, koja čine da on „postaje centar jugoistočne Evrope“. Sredinom prošle godine on je prognozirao i da će Niš „doživeti ekonomski bum 2018. godine“.\nNačelnik Kancelarije za lokalni ekonomski razvoj grada Niša Milan Ranđelović potvrdio je pre godinu dana ovakve ocene podatkom da je od 2011. godine, kada je u Niš došao prvi veći strani investitor, južnokorejska kompanija Jura, uloženo ili ugovorima predviđeno nešto manje od 210 miliona evra.\nKritičari aktuelne vlasti, međutim, navode da su podaci o investicijama i poboljšanju ekonomsko-socijalne situacije u Nišu sporni. Struktura pristiglih investicija i tehnologija je takva da je Niš od „grada elektronike“ postao „grad u kojem se motaju kablovi“, glasi jedna od osnovnih kritika.\nOni naglašavaju da su i takve investicije stigle zahvaljujući umnogome izdašnim državnim subvencijama. Prema dostupnim podacima, svi građani Srbije do sada su na ime subvencija za zapošljavanja u kompanijama koje su u tom periodu stigle u Niš izdvojili više od 90 miliona evra.\nSindikati su, takođe, više puta upozoravali da radnici u tim kompanijama najčešće rade na određeno vreme i za platu koja je tek nešto veća od minimalca, a da nemaju pravo na sindikalnu zaštitu. Oni su navodili i slučajeve najrazličitijih šikaniranja radnika, od kojih su neki završili na sudu.\nNajveći izvoz guma i cigareta\nU prvoj polovini ove godine firme sa područja Nišavskog, Pirotskog i Topličkog upravnog okruga ostvarile su ukupan spoljnotrgovinski promet u iznosu od 1.386,9 miliona dolara. U odnosu na isti period prošle godine to je povećanje od 247,3 miliona dolara (21,7 odsto). Vrednost ostvarenog izvoza veća je za 173,4 miliona dolara (27,6 odsto), a uvoza 73,8 miliona dolara (14,4 odsto), podaci su Regionalne privredne komore Niš dostavljeni Danasu.\nFirme iz ova tri okruga u prvoj polovini ove godine izvezle su robu u ukupnom iznosu od 801,7 miliona dolara. Ubedljivo najviše su se izvozile gume za kamione, automobile, motore i bicikle (299 miliona dolara), te cigarete i duvan (122,4 miliona dolara), a posle toga slede setovi za vozila, delovi za sedišta i razne vrste motora.\nNajveći rast izvoza u odnosu na prošlu godinu imale su firme na teritoriji Privredne komore Zrenjanin (58,3 odsto), Privredne komore Požarevac (43,1 odsto), Privredne komore Leskovac (32 odsto) i Privredne komore Niša (27,6 odsto). Rast izvoza firmi sa teritorija „najrazvijenih“ komora, Beograda i Novog Sada, bio je manji (21,4 odsto, odnosno 16,1 odsto).\npad ekonomije, privredna komora nisaNiš


B&F Reč nedelje: Letovanje u Grčkoj - Biznis i Finansije\nHome\tVestiBiznis & Finansije\tB&F Reč nedelje: Letovanje u Grčkoj\nSudeći prema broju objava na ovu temu tokom protekle nedelje, domaći mediji u tom periodu malo su „posustali“ sa stalnim poređenjem omiljenih srpskih letnjih destinacija. Prema dosadašnjim rezultatima Grčka će opet odneti pobedu i zauzeti prvo mesto među srpskim turistima. Nekada veoma popularna letovališta u severnoj Africi i Turskoj još od Arapskog proleća beleže smanjenu posetu, dok Crna Gora, prema svim izveštajima, i dalje stagnira.\nMeđutim, osim po tradicionalnim auto-reportažama Mirka Alvirovića i polu-reklamnim tekstovima koji veličaju gostovanje na grčkom primorju, ove sezone letovanje u Grčkoj ostaće upamćeno po medijskim napisima koji više veze imaju sa crnom hronikom.\nNaime, slučaj kada je grupa mladića iz Srbije na grčkom ostrvu Zakintosu nasmrt pretukla američkog turistu Bakarija Hendersona, okupirao je domaći internet čitavu drugu polovinu jula. Očigledno je da Grčka nije više prepoznata samo kao idealna porodična destinacija, već i kao meta za razuzdanu omladinu.\nPored tog nemilog događaja, letovanje u Grčkoj je dobilo negativnu konotaciju kroz praksu nekih od najpopularnijih internet portala sa objavljivanjem klikbejt naslova o „nikad skupljem letovanju u Grčkoj“, „radovima i skupljim putarinama na grčkim auto-putevima“, „lopovima koji obijaju automobile“, i sličnim, iako se na terenu situacija ni po čemu nije razlikovala od prethodnih godina. Osim po broju srpksih turista.